
Lijevo : 

POGLED NA VRT SAMOSTANA SV. IVANA 
U PALERMU NA SICILIJI 


Sunčani jug vuče neprestano našu želju. Sretni smo već, 
kad se možemo odmarati na bijelim žalima naše Dalmacije, 
a udaljeni jug privlači nas neodoljivo svojim čarima. Ubavi 
otoci Sredozemnog mora, napose slikovita Sicilija, na kojoj 
limuni i naranče cvatu, znači za posjetnike sa sjevera neiscr- 
pljivo vrelo nezaboravnih dojmova i doživljaja. Šarolikost 
kraja, klasične uspomene, divota podneblja i žarki tempera- 
nat stanovnika čine, da se ti predjeli ističu iznad ostalih i 
uzbuđuju svačiju čežnju... Iz naših krajeva poći će u taj ča- 
robni kraj poseban izlet početkom svibnja o. g. pod vodstvom 
Jeronimskog putničkog odbora (Zagreb, Trg kr. Tomislava 21.) 





Novela 


CIGANIN I M 

Vjetar zalupi prozorom na gostioni »K zele- 
nome pijevcu«. Zbaci nekoliko crvo točnih dasaka 
sa krova Frenčikove gospoštije i. onda se sve 
stiša. 

Sivo se nebo širilo nad dalekom ravnicom, a 
na zapadu je šumila i divlje se bacala na nasip 
prljavožuta voda. nabujale Tise. 

Cigo Lasta ležao- je na leđima u kukuruznom 
polju gazde Fren-čika i hrkao glasno i nesmetano 
kao pravi grof, koji leži u svome dvorcu- u pra- 
vom pravcatu krevetu, premda je ležao samo u 
brazdi između kukuruza, koji su bili dosegli čo- 
vječju visinu, a šumil-i tajnovito pod udarcima 
vjetra. 

Lasta je sanjao o velikoj vatri u šatorskom na- 
selju svoga šukundjela, koji je bi-o- veliki pogla- 
vica i prijatelj bećara Mihajla Bobika. A sanjao 
je Lasta o prasetu, koga su na ražnju pekli i, na 
kojem se upravo počela kožica rumeniti, i svi- 
jati, pa je ispružio ruku, da jede. Gotovo- je već 
dohvatio prase, kad ono- skoči s vatre i poleti, 
pa sve po dva koraka pred njim. U prasetu, koje 
je bježalo-, još je uvijek bio ražanj. Lasta po- 
srnu, pade i — probudi se. 

U to- vrijeme padoše upravo- prve kapljice 
s neba. Lasta zabaci torbu sa guslama, protrlja 
oči rukavima košulje i poče tapkati bosih nogu 
prema uzvisini. Uđe u gostionu »K zelenom pi- 
je tlu« i zgrbi se pred gostioničarom Igel Mo- 
jišem. 

»Ljubim ruku, gazdice,« reče i pokaza prstom 
za svoja leđa dobacivši: »Pada kiša-!« 

Hitre Iglo-ve očice odmah su opazile, da Lasta 
ne može platiti, ali kako- je bila subota uveče, 
nije ga odmah izbacio napolje, jer je vidio gusle, 
gdje vire iz torbe. Mislio je na jeftinu muziku, 
koja bi mu mogla primamiti- goste. Zato i kimnu 
dobrostivo glavom. 

»Zašto i ne bi padala? . . . Dakako- da pada!« 

Time je završen njihov razgovor i Lasta se 
uvuče u jedan kut gostione, izvuče gusle, ogleda 
ih, otare i poče udešavati strune. Uz to je go- 
vorio guslama, kao da se s nekim razgovara, a 
od časa do- časa zvjerao je prema kuhinji, miri- 
sao- i njuškao, što- nije bilo ni čudo, jer mu je 
prazan želudac šumio. 

* 

Kašnje je Lasta stajao pod samom ulj-enico-m 
usred gostione i- svirao. Za vrijeme sviranja pro- 
mijenilo mu se lice i držanje: izgledao je, da 
raste, a kose su mu u promaji, lepršale sad ovamo 
sad tamo, a oči su mu bljeskale. Njegovo divlje 
kozičavo- lice bilo je sada divlje, zanosno lijepo. 
On je bio gospodar suza i smijeha. 

Slika desno: 

VRLO ZGODAN IZUM ZA NEŽENJE 
Budilica, koja je u vezi s gramofonom, pa kada dođe sat, u koji 
treba da te probudi, gramofon sam od sebe počne da ti svira ili 
pjeva, kakvu si ploču uveče namjestio, a kad protareš oči, tu ti je 
odmah sprava za kuhanje, koja u isti čas, kad je gramofon zasvi- 
rao, počne kuhati kavu, te samo trebaš da je natočiš i piješ 


JESECARKA 


\ 


Bio- je sebi svijestan, da mu je moć velika. Jed- 
nom je kao napola -odrasli cigančić susreo u brdi- 
ma medvjeda. Bi-l-o je to na ograncima Šarke pla- 
nine, kad je on, već siroče bez oca. i majke, obi- 
lazio- južnu Mađarsku. Bio- je kukavica-, kao što 
su svi. njegovi supleminici- i kako samo oni znaju 
biti strašljivi. Odjednom mu srce pade čak u 
pete. Medvjed je bio tek pet koraka daleko od 
njega i mumljao je, pa je Lasti stari probušeni 
po-lucilind-a-r pao s glave, jer su mu se odjednom 
kose na, digle kao čekinje u ježa. Tako je sam 
pričao- kasnije u selu. 

No on- odmah zgrabi- gusle, podmetnu ih pod 
bradu i poče svirati. Začas nestade svakoga 
straha. 

I iza nekog vremena sjedio je medvjed na 
stražnjim n-oga-ma i ljuljao se po- taktu tamo- 
vamo. Medvjed je postao pitom poput kakvog 
maloga pudla. Pitom i prijazan... 


Kad je La-sta umoran oko ponoći izašao iz go- 
stione, na- nebu je sjao pun mjesec i. bezbroj zvi- 
jezda. Topole pred gostionom su šumile. Lasta- 
se prekrsti- pred okruglim mjesecom, pijunu dva- 
put natrag preko- svoje glave i zapita sam sebe, 
da li nema u srcu kakve laži. Čuo je on od- svog 
oca, da laž za puno-g mjeseca- nosi sa- sobom čitav 
niz teških bolesti. Inače je laž bila posebna spo- 
sobnost njegova- plemena, ali za puna mjeseca 
bilo je to drugačije. 

Poče polako ići drumom pokraj gospoštije i 
stade — ovaj put zahvaćen manje pobožnim mi- 
slima. Stajao je usred mjesečine nasuprot go- 
spoštiji. 

»Gdje li je samo kokošinjac?« mislio je. 



Kad je podigao glavu, vidje nešto čudnovato. 
Protrlja oči i zablenu u jedno čudo. Jer zaista 
ono, što je gledao, nije moglo biti drugo no 
čudo. 

Visoko gore na krovu stajala je djevojka oba- 
sjana mjesečinom i upravo počela plesati. Dje- 
vojka je bila neobično nježna i vitka i Lasti se 
činilo, da mjesečeve zrake prodiru kroz njezino 
tijelo kao kroz staklo. Ruke su joj nježno zahva- 
tale noćni povjetarac, a kose su oko nje lepršale 
kao crna zastava. 

Lasta stade i buljaše . . . 

. . . Otvoriše se jedna vrata. Pokazaše se svi- 
jetla. Jaučući prigušeno začu se glas neke žene. 
Napola obučeni ljudi uskomešaše se u živicom 
ograđenom dvorištu. 

»Gospođica!« povika netko. 

Lasta poskoči i jednim jedinim skokom nađe 
se unutar ograde ne pazeći na pse, koji su trgali 
lancima lajući. Niti je šta vidio niti čuo, oči su mu 
bile uperene jedino na onu priliku gore, koja se 
kao slaba trska njihala u mjesečini. 

Nađe se odjednom usred dvorišta svijetlih 
očiju, raskuštranih kosa, crna lica gadno — iskri- 
vljenog, punog prijetnje. Odjednom zaokruži ru- 
kom i oko njega nastade čistina. 

»Vrag!« prosikta jedna od sluškinja. 

Prilika na krovu već je kolebala. Gazda Fren- 
čik, koji je stajao usred svoje služinčadi ukoče- 
nih očiju, dok mu je veliki brk lepršao zrakom, 
hropćući je molio neku molitvu. 


No Lasta namjesti gusle i poče svirati. Svi- 
rao je o lelujavim mjesečnim livadama, o veselju 
i slobodi, o jednoj cesti, koja vodi u nebo. On 
je mamio i dozivao, laskao i vapio, govorio je 
onome gore biću, koje je tamo stajalo u mjese- 
čini. Govorio je svirkom — jedinim jezikom, 
koji on i njegovi očevi znaju kao nitko drugi na 
svijetu. 

I lagane nježne nožice koracaše sigurno pre- 
ko uskog i opasnog ruba, koji je dijelio život i 
smrt. 

Lasta je spasio Frenčikovo dijete. 

Iza toga je zbunjen i. nekako tuđ stajao među 
svim tim ljudima, i morao je dati, da njegovu 
smeđu ruku srdačno^ stresu sve te ruke, koje se 
inače ne bi ni dotakle. 

No Nikola se Frenčik postavi pred Lastu. Nje- 
gove su oči bile crne i prodirne i brkovi su se pri- 
jeteći spuštali preko usana. 

»Kakoi se zoveš?« 

»Lasta, ako vam je pravo, milostivi gospo- 
daru!« 

Frenčik nato upita: 

»Kako si došao ovamo, Lasto? Pravo je to 
čudo! Šta si tražio?« 

A Lasta se okretao i vrtio pod Frenčikovim 
pogledom. (Bio je sebi svijestan, da je ovo noć 
punog mjeseca. Ipak iza male šutnje reče: 

»Htio sam ukrasti jednoga pijevca, milostivi 
gospodaru!« 

ALEKSANDER SACHER-MASOCH 


DVIJE TISUĆE GODINA STENOGRAFIJE 


Malo tko znade, da je stenografi] a, kojom se 
ljudi danas toliko služe, izum, što su gai pronašli 
već pred dvije tisuće godina. Negdje 66. godine 
prije Krista počeo je Marko Tulilje Tiro, rob rim- 
skog govornika Cicerona, pisati na pločici pre- 
vučenoj voskom tako brzo, kako je njegov go- 
spodar govorio. Ciceronu se ta Tironova vještina 
vrlo- svidjela i on mu zapovjedi, da još nekoliko 
robova nauči) tako pisati. Nakon nekog vremena 
priređen je prvi javni pokušaj ovoga brzopisa u 
rimskom senatu. Sigurno je malo poznato, da je 
veliki Ciceronov govor protiv Katiline zabilje- 
žen stenogramima. To* je ujedno i prvi stenogra- 
firani govor. Prve stenografe zvali su Rimljani 
notarima, jer su znakove, kojima su pisali, na- 
zivali »notama«. Iz zahvalnosti za taj izum dao je 
Ciceron Tironu slobodu. Tiron je kao oslobođe- 
nik usavršavao svoj sistem pisanja sve do svoje 
smrti. (Umro je star 100 godina). 

Međutim ta prva stenograf ija daleko je od 
moderne stenografi] e. Rimski stenografi su upo- 


Roman idealne djevajtee 

„PETNAEST TORNJEVA" 

od f)rvaiske spisateljice Šiefe Jurkić 

treba da čita svaKa dfevoflca 

, 


trebljavalil za svaku riječ po jedan znak, pa je ta- 
da stenografiju bilo vrlo teško naučiti. Među 
ostalima i sam car August bio je vješt stenogra- 
fi ji te je zakonom uveo- učenje stenografije u 
300 škola. Car Tito, poznati osvajač Jeruzalima 
(70. godine poslije Krista), također je bio izvr- 
stan stenograf te se natjecao u brzom pisanju 
s najboljim stenografima svoga doba. 

U rimskoj državi su se obično stenografijom 
bavili robovi, jer su rimski aristokrati gledali na 
taj izum s nekim omalovažavanjem. Svaki rimski 
pjesnik i pisac imade u to vrijeme po jednog ste- 
nografa, baš kao- što moderni književnici imadu 
svoga ličnog tajnika. Djela rimskog povjesni- 
čara Plinija starijega čitava- su stenografirana. I 
pisci prvih kršćanskih vremena, kao Origen i Je- 
ronim, služili su se stenografima. 

Rimski car Dioklecijan zakonom je uredio g. 
301. plaću za učitelje pisanja. Tako je mjesečna 
plaća za učitelja, koji je učio stenografiju, po 
tom zakonu iznosila 75 denara, a učitelj običnog 
pisanja dobivao je po istom zakonu 50 denara. 

Stenografi ja je u rimsko vrijeme bila vrlo ra- 
širena, i kasnije do jedanaestoga vijeka bavili su 
se njome mnogi samostana-, no malo pomalo bila 
je zanemarena i napuštena sve do novih vremena, 
kad je obnovljena i usavršena i opet stupila u 
službu čovječanstva. T. R. 

OD MLINARSKE KĆERKE DO SVETICE 



TRINAESTGODIŠNJA BERNARDICA KAO PASTIRICA 


Zamrznuto stajalo je velikoi kolo na mlinu 
Franje Soubirousa u Lurdu na dan iza Bogojav- 
ljenja godine 1844. U kućii je bilo sve užurbano, 
veselo, svečano. Mlinaru se rodilo prvo dijete. 
Mladom ocu bilo bi draže, da je to bio sin, ali 
majka Lujza sva je sretna i presretna gledala u 
novorođenu svoju kćerki-cu šapćući tiho molitvu 
za njenu sreću. 

»Kakvo da damo' ime djetetu?« pitala je muža 
upirući u nj svoj sretan pogled. 

»Kako ti hoćeš. Da je sin, onda bi bio na meni 
red, da reknem,« odgovori mlinar. 

»A kakvo bi ti ime tada izabrao?« 

»Bernardo.« 

»Pa znaš, šta: meni za volju neka se zove Ma- 
rija, da joj Majka Božja bude osobita zaštitnica, 
a tebi za volju neka nosi i ime Bernarda. Je li ti 
pravo?« 

Mlinaru zatitra smiješak oko usana te zahval- 
no pogleda svoju ženu, a onda prvi; put stade duže 
i s dragošću promatrati svoje pr\ orođenče . . . 

* 

Deset godina kasnije. Bernardica — tako su 
od milja nazivali Mariju Bernardu — bila je 
ljupka, mila, tiha i poslušna djevojčica. U svemu 
je svojoj majci, koju je Bog obdario sa još dvije 
kćeri i pet sinova, bila desna ruka. Pomagala joj 
je u kući, oko djece, svuda, gdje je majci tre- 
balo pomoći. Crne kose obrubljivale su njeno 
malo okruglo' lice, iz kojega je sjao par kao že- 
ravica crnih, živih očiju. 

Baš u to vrijeme proživljavala je obitelj Fra- 
nje Soubirousa tešku krizu. Mlin je slabo nosio, 
više je stajao nego radio, često bi ponestalo vode 
u potoku, sam mlinar je biO' dosta nemaran, a 
žena mu nije znala štediti. Više nije bilo čim da 
se plati zakupnina za mlin, te je Franjo' Sou- 
birous morao napustiti mlinarski posao i potra- 
žiti drugu zaradu. Preseliše u neku vlažnu zgra- 
du, koja je prije služila za tamnicu. I nastade 
bijedan život za siromašnu obitelj. Redovita 
hrana bio je kruh kukuružnjak, pa i toga nije 
bilo dosta, da se utaži glad. 


Bernardica je bila slaba, boležljiva. Majka joj 
je katkad htjela priuštiti bijela kruha. Ali odmah 
bi se javila i druga djeca, a Bernardica je rado 
s njima podijelila svoj posebni zalogaj. Bila je 
dobra srca ii teško joj je bilo, da braća i sestre 
gledaju, kako njoj majka daje boljega kruha 
nego njima. . . 

> 1 « 

Trinaestgodišnja Bernardica morala je otići od 
kuće u službu u Bartres, selo tri kilometra uda- 
ljenO' od Lurda. Tu je kod nekadanje svoje doj- 
kinje, postala pastirica. Morala je rano ustajati 
i odlaziti za svojim stadom. Tamo je na paši 
plela, brala cvijeće i molila se Bogu. Uveče bi 
je njena gazdarica poučavala u katekizmu. Ali 
Bernardica je bila tvrde glave te je teško učila. 
Kad je gazdarici jednom prevršila mjera strplji- 
vosti kod tog učenja, reče zlovoljno: 

»Idi, ti ne ćeš nikad ništa znati!« 

* 

Pred Duhove g. 1879. ležala je u Neversu na 
smrtnoj postelji tridesetpetgodišnja redovnica. 

»Vidjela sam Gospu u špilji. Bila je tako div- 
na! A sad idem k njoj . . .« šaptala je tiho i do- 
zivala sebi u sjećanje događaje, koji se odigraše 
u lurdskoj špilji, kad je imala 14 godina. 

Bila je to Bernardica, Kad je ispustila dušu, 
ptice u samostanskom vrtu zapjevaše nekako sve- 
čanije, kao da pjevaju slavospjev Svevišnjemu, 
koji je novu Sveticu uveo u svoje nebeske dvore. 

* 

Njoj, izabranici nebeske Gospe, odao je vječni 
Rim prije dva mjeseca najveću počast ubrojivši 
je među Svetice, koje katolički svijet časti. I sada 
18. veljače, na dan drugog lurdskog ukazanja, 
koji je određen za Bernardičin blagdan, padamo 
na koljena, da kćerku nekadanjeg lurdskog mli- 
nara prvi put kao Sveticu proslavimo. 

DR JOSIP ANDRIĆ 



ČETRNAESTGODIŠNJOJ BERNARDICI UKAZUJE SE 
MAJKA BOŽJA 

JSfete khumt 

Roman iz slavenske Ružice — Napisao Paul Keller 


(Nastavak) 


Krzmajući priđe kralj dva koraka bliže dobro- 
me bogu. No i njemački mladić uze prsten tek 
krzmajući. Pri tome on reče: 

»Ovo je samo' za volju Gera!« 

»Ti reče za volju Gera? Zar se ti na to ne 
zgražaš?« upita kralj. 

»Ne, Gero je duševno bolestan. Kad bih ja bio, 
kako je bio on, ja bih Lužičane na vjeru ubio i ne 
bih se nikako pokajao.« 

Nato zavika kralj, poleti Crnom bogu. Crni 
bog segnu rukom pod svoje kameno sjedalo i iz- 
vadi odanle jednu zmiju, koja se pretvori u mač. 
Taj zmijski mač pruži on kralju. 

Kralj ga zarine mladiću u srce. 

»Ovdje je lužički kralj!« 

Iz srca je kapala mlada krv, modre oči počeše 
se gasiti, a dječji glas reče: 

»Ja sam Gerov jedinac sin.« 

Dobri bog zakrili svoje lice rukama, a Crni bog 
naraste kao oblak do neba, a sam se kralj smijao 
bolnim divljim smijehom. 

Zlatni se prstenovi otkotrljaše niz dva obronka 
gore i potonuše u najdubljoj vodi. 

* 

Gero, koji je sazidao grad i manastir Gern- 
rode i tu umoran i nemirne savjesti provodio 
svoje stare dane, ču o strašnoj smrti svoga sina. 

Često puta božica žalosti teškim svojim kora- 
kom zgazi crva dvojbe. Tako je bilo i ovdje. Gero 
se odjednom prenu iz staroga snatrenja i straho- 
vanja. Stara hrabrost i stara mržnja zažariše se u 
njegovom srcu. Sedam dana od dana, kada je 
Gero u Gernrode-u čuo za smrt sina, dimile su se 
u lužičkoj zemlji već prve zapaljene ruševine. 

Gero je opustošio zemlju, a njegovi vojnici 
slijediše kralja kroz vrištinu i kroz sve šume, 
kroz najskrovitija mjesta, preko jezera i močvara. 
A kralj nije imao ni konja ni čamca. Ko jelen je 
letio kroz šume, ko riba je plivao kroz rijeku. 
Kad bi došao do kakve lužičke kuće i molio za 
zaklonište i zaštitu, ljudi bi pred njim zatvarali 
vrata i tjerali ga, jer su se bojali markgrofove 
osvete i proklinjali kralja, jer je radi njega do- 
šla sva ta pokora na njihovu zemlju. 

Gonjen od Nijemaca, izdan od svojih ljudi, ra- 
njavih nogu, promočenih rastrganih haljina, sa 


grozničavo — sjajnim očima od napora i gladi, 
pade jedamput kralj u sami sumrak, kada mu je 
kojih tridesetak njemačkih konjanika bilo već 
za petama. 

No upravo čas prije nego li će ga prvi od njih 
posve stići, iskoči iz jednoga grma uz gromovit 
kas jedan crni jahač, zgrabi kralja, diže ga sebi 
na konja i odjaha kroz zrak. 

Crni jahač okrenu svoje lice na zatiok i isplazi 
Nijemcima dugi dlakavi jezik, a kad je lice opet 
okrenuo kralju, vidje ovaj, da je to Morkuski, 
njegov pratioc sa Istoka, 

»Morkuski, ti si dakle lovac-noćnik,« reče kralj 
užasnut. 

»Ja sam ono, što hoću da budem,« prosikta 
crni. Zar možda ne ćeš nikakve zajednice sa 
mnom? Hoćeš li možda biti uz Lužičane ili uz 
Nijemce?« 

»Proklinjem i Lužičane i Nijemce!« povika 
•kralj. Nato se nasmija lovac-noćnik. 

* 

Na Sprevi navalja lovac noćnik jedno brdo, 
oko njega napusti duboko jezero, na obali za- 
pali žuta otrovna svijetla i za jednu noć sagradi 
na brijegu usred jezera jaku tvrđavu za kralja. 

Na drugu je obalu vodila samo jedna kožnata 
ćuprija i vozio jedan kao krv crveni čamac. Ni- 
jemci su htjeli, da na juriš osvoje tvrđavu, ali 
je najveći dio zaglavio u bari. 

* 

Lužički kralj postade sada razbojnik. Sabrao 
je četu propalica, s kojima je robio, palio i ubi- 
jao. Sa svojom finom družbom, te sa vješticama 
i kojekakvim ženama bančevao je on i slavio pa- 
klene orgije u svojoj tvrđavi. Na daleko je on 
raširio svoju moć. Lužičane je pljačkao i tlačio, 
a Nijemcima je krao djecu. Djevojčice je klao 
i jeo, a dječake je odgajao za svoju razbojničku 
četu, te ih pravio zlotvorima. Na koncu postade 
on isto tako zao kao- i Morkuski, njegov učitelj. 

Kad je ovaj bio već sasvim zadovoljan s njime, 
ostavi ga i ode u druge zemlje, da i tamo sije ne- 
prijateljstvo između naroda — njegov je posao 
kod Lužičana i Nijemaca bio gotov. 

Kralja su češće progonili Lužičani i Nijemci. 
No on bi konjima krikovao potkove obrnuto, te 


I Vi MOŽETE DOBITI ULJENU SLIKU ZA USKRSNI DAR 

Uredništvo „Obitelji 11 omogućuje pedesetorid naših pretplatnika, da dođu gotovo badava do umjetničke 
uljene slike bilo svoje ili koga od svojih milih. Treba da što prije ispune samo uvjete objavljene u 

prošlom i pretprošlom broju 

Ne propustite ovu neobičnu priliku! Nema ljepšega uresa sobe, nego što je uljena umjetnička slika. Dajte evo izraditi uljenu slika 
svog djeteta, svog oca, svoje majke. Muž ženi, zuručnik zaručnici ne može dati 1 epšcga dara, nego da dade iziaditi njen uljeni 
portret. To isto vrijedi za članove raznih društava, koti koće da obradu u i počaste svog osnivača, vodu, predsjednika ili dobro- 
tvora. 1 uspomenu na prvu pričest svog djeteta ne može nitko ljepše sačuvati nego uljenom umjetničkom slikom' njegovom. Uopće 
uljena umjetnička slika znaci umjetninu neprolazne vriiednosti, kojom se može ponositi ona j, tko je ima. Javite se i vi odmah 
ovih dana, da vam ne izmakne prigoda doći do tako vrijednog umjetničkog dara, za koji ćete uvijek biti zahvalni „Obitelji" 

bi progonitelje zaveo na krivi kut. Kad mu je 
najgore prigustilo, onda bi utekao u svoju tvrđu 
po kožnatoj ćupriji, koja bi se iza njega sama 
od sebe smotala. 

* 

No dogodi se jednom, da kralj ukrade pre- 
krasnu djevojku. Zvala se Rineta i imala je tek 
deset godina. Ona je sjedila pod jorgovanom, 
kad ju je on ukrao. 

I dok je kralj jašio kući sa svojim mlađanim 
plijenom, bila je prekrasna noć. Svi su putevi 
bili zeleni i šareni, zvijezde su na nebu bile sa- 
njarske, a tilhii vjetrić kao sveta rijeka ozdrav- 
ljenja. 

Djetešce je plakalo u rukama razbojnika, no 
polagano zaspa na prsima svoga ubojice i u snu 
reče: »O dobri oče!« 

Prestrašeni kralj pogleda nato na dijete. On 
ga pogleda mrkim pogledom. Pogleda ga dva- 
put i triput i kroz vedru majsku noć dođoše mu 
u sjaju zvijezda i mjesečine, starih njegovih pri- 
jatelja, mladačkih prijatelja njegove duše — 
čudne, čiste misli. On ih nije odagnao, jer je bio 
tako zamišljen i jer je kroz šumu jašio kao u 
snu od umornosti. 

A on pogleda djetešce još jedamput, kako 
je ležalo na njegovim rukama u sjaju mjesečine 
i u razmišljanju okrenu lagano svoga konja, te 
djevojčicu odnese natrag u kuću njezinih rodi- 
telja. 

Oni. povikaše, kad spaziše kralja. U to se pro- 
budi dijete i nasmija se, kad vidje, da je opet 
kod svojih roditelja, pa reče: 

»O, on mi nije ništa učinio, on me je samo 
uzeo, da malo projašem na njegovu konju.« 

Nato kralj brzo odleti otale. 

* 

Ovo se dobro djelo zavuklo, u kraljev život. 
Istina, on osta i nadalje divlji razbojnik, ali nije 
više krao djecu. A kad bi mu došla, teška nostal- 
gija, koja uvijek prati zla srca i svladava ih od 
vremena do vremena, pa ako nije smetalo raz- 
bojstvu ili bančevanju, kralj bi svog konja upra- 
vio ravno kući Rinetinoj, koja je od dana u dan 
postajala sve ljepša i ljepša. 

Na koncu ovlada kralja takva silna ljubav pre- 
ma djevojci,, da je postao samotan i kroz čitave 
tjedne nije izlazio, iz tvrđe. 

Njegovi drugovi počeše mrmljati. Mnoge od 
njih otjera sam kralj, a drugi opet sami odoše u 
svijet. Na koncu ostade kralj posve sam i slije- 
dećeg dana dođe k njemu Rineta kao žena. Od 
tada nije više išao na razbojstva. 

* 

Kad je Rineta rodila kralju sina, nastalo je pra- 
vo čudo u Lužičkoj zemlji. Tada kralj postade 
zemlji pravi otac. On razdijeli mnogo blago, što 
ga je bio sabrao, on je gradio, sela i zaselke, po- 
sta neprijatelj s\ ih razbojnika, što su još bili u 
zemlji. On ih je sam progonio i uništavao. 

Jednom, kada je na jednoj livadi slavio neku 
svečanost, pade s neba pred njega jedna srebrena 
kugla. Sav je narod vidio to čudo. Iza toga dođe 


II vaioj knjižnici treba da sa Sto prije nade 
i najnoviji roman 

„PETNAEST TORNJEVA" 

od Štefe Jurkić — Ilustrirao Gabrijel Jurkić 


iz šume jedan čovjek, uze kuglu, poče je gnjesti 
i tiskati, kao da je od voska i iz toga srebra na- 
pravi jednu krunu. 

Klečeći predade krunu kralju. Ovaj je metnu 
na svoju glavu i svi Lužičani zakliktaše od veselja. 

Čovjek, koji je napravio krunu nestade i nikad 
ga niko više nije vidio. 

* 

Neki od kraljevih prijašnjih drugova nađoše 
u svijetu Morkuskija, lovca-noćnika i rekoše mu: 

»Veseli se, sklopljen je mir između Nijemaca i 
Lužičana, a kralj sjedi kraj svoje žene i pjeva 
svome sinu pjesme uspavanke.« 

Nato se lovac noćnik zapjeni od bijesa, sabra u 
svim mogućim špiljama u brdima i po opasnim 
cestama veliku vojsku razbojnika. S njom upade 
u lužičku zemlju. 

Kad dođe do Spreve, pretvori se u orla, koji je 
bio velik kao konj, obleti dvanaest puta oko 
tvrđe, a kod trinaestoga puta izreče neku čarob- 
njačku izreku, našto dvorac sa svime, što je u 
njemu bilo, propade u zemlju, a jezero presuši, 
da su ostale tek male močvare. 

Kralj, koga je neki dobri duh bio opomenuo, 
bio je već izašao sa svojom ženom i djetetom. 

On je s njima otišao u jednu gustu šumu. Tamo 
je zakopao- krunu u jedan humak i rekao: 

»Neka kruna ovdje leži sve, dok je ne iskopa 
jedna djevica srebrenom lopatom.« 

* 

Dođe do velike bitke između Lužičana i razboj- 
nika. Krv je tada tako tekla, da je pokrenula je- 
dan mlin, koji od tada sve do danas nosi ime Kr- 
vavi mlin. I vrištine se obojiše crveno, pa tako 
ostaše do danas. I sami ranjenici su se još borili 
oslonjeni na svoje štitove. Lužičani po-bjediše, 
razbojnici izgiboše. Sam kralj ubi ih stotinu i 
jednoga. 

* 

Konačno zatrka se sam lovac noćnik prema 
kralju, kako je to već jedamput bio učinio prije 
mnogo godina, kad je mladi kralj nosio samo 
štap od jorgovana. 

I sada podiže kralj ruku proti divljega lovca. 
No sa mača, što ga on podiže, kapala je krv, a 
lovac noćnik ne uteče kao nekada, nego podru- 
gljivo povika: 

»Dadiljo! Djecožderu! Gledaj, šta ja imam!« 

On je imao zmijski mač, kojim je kralj ne- 
kada pravio svoja nedjela i koji je po svome 
obraćenju bacio u jednu močvaru. 

Lovac-noćnik zabo-de ovaj zmijski mač ravno 
u srce kralja . . . 

Iz kraljeve lešine izdiže se prema nebu bijeli 
oblak. On i dan danas prelazi preko lužičke ze- 
mlje. Pa i za posve sunčanih dana vidi se na pla- 
vetnu neba. (Nastavit će se.) 

IZ FILMA „STAVISK Y ET CO“ 


Glavno je lice poljski Židov Stavisky, varalica 
i lopov prve vrste, koji je prouzročio pad vlade 
Camilla Chamtempsa, člana slobodnozidarske 
lože. Nastupao pod imenima Alex, Alexandre, 
Alexandre-Sacha, Jean Sacha, Doisy, Demont, 
Bartel, itd. Za svako ime je imao’ i — uredne pa- 
pire. Lice tipično istočnjačko, kose crne, stas sred- 
nji, oči tamne i podmukle, boja puti bolesno bli- 
jeda. To je dakle junak filma, koji je svršio sa- 
moubojstvom i bezbrojnim katastrofama. 

Prva slika: Pariška policija u izvještaju 
broj 1.046., na trideset i šest stisnuto štampanih 
strana, obavješćuje Javnu Sigurnost i sudsku 
upravu o nedjelima Staviskog, moralnog propa- 
lice i ženijalnog varalice, koji vara sve i sva- 
koga, od svoje žene do mađarskih magnata, koji 
zanemaruje svoju djecu, koji čini sve, što zabra- 
njuju zakoni i moral. Službeno se tekst završa- 
vao: »Stavisky nas je zaokupljao neprekidno od 
g. 1909. On je savršeni tip viteza industrije, koji 
može da poduzme štO' god bilo, samo da izvuče 
neku korist.« Gospoda od Javne Sigurnosti i sud- 
ske uprave, kad su vidjela ime Stavisky, spremila 
su te spise u dubine ladica. Ta, on je bio njihov 
intimni prijatelj. 

Druga slika: Godine 1928. Stavisky je 
uhapšen zbog prevara. Odmah je pušten na po- 
vremenu slobodu i — do smrti nije bio osuđen. 
Svaki put, kad je u tih pet godina bio pozvan 
pred trinaesti pariški sudski okrug, njegovi bra- 
nitelji, poznati političari, predočivali su sucima 
iskaz liječnika Marie i Vachet, po kojem je Sta- 
viskv bio ništa manje nego — neubrojiv. A po- 
štovani porotnici odložili bi opet osudu i pretres, 
dok optuženi ne »ozdravi«. 


CITATE LI RADO ROMANE? 


Onda odmah treba da se pretplatite na Knjižnicu 
Dobrih Romana, u kojoj će tijekom ove godine izaći 
ovih 6 djela 

1. Truhelka: ZLATKO, roman . . broš. Din 30. — 

2. Papini: GOG, slavno djelo veli- 
kog talijanskog pisca ... „ „ 40. — 

3. Dtirych: KRASULJAK, djevo- 
jački roman „ „ 30. — 

4. Narcis Jenko: OBITELJ VOJ- 
VODE HRVOJA, historijski 

roman, I. dio „ „ 30. — 

5. Narcis Jenko: OBITELJ VOJ- 
VODE HRVOJA, historijski 

roman, II. dio „ „ 30. — 

6. Katić: KRALJICA JELENA, 

roman „ „ 30. — 

PRETPLATA ZA SVIH 6 KNJIGA 120 DINARA 
(za uvezane 180 dinara) 


Može se otplaćivati i mjesečno po 10 Din za broširane knjige 
ili po 15 Din za uvezane. Čim koja knjiga izađe, dobiva je 
pretplatnik poštom franko. 


Pop i s dosadašnjih 64 svezaka šalje se badava. 

KNJIŽNICA DOBRIH ROMANA 
Zagreb, Trg Kralja Tomislava 21. 


Treća slika: Igračnice i barovi Monte 
Carla. Šampanjac. Puste pare na igraćim stolo- 
vima. Barmani miješaju coctaile. Smijeh, hihot. 
Od časa do časa zvrndanje roulete u centralnoj 
dvorani. Degenerirani bonvivanti u frakovima. 
Među njima bućoglavi Stavisky. Čovjek s mnogo 
sreće. A on pije, igra, dobiva, gubi . . . pare malih 
i sitnih štediša Bayonnea. I smiješi se, dok siro- 
tinjski novac gine u džepovima masnih ameri- 
čkih bogataša. Treba »znati živjeti«. A Stavisky, 
moćni Stavisky, prijatelj ministara, dobro zna ži- 
vjeti. Život gledan kroz korijandole, pjenu šam- 
panjca, uz zvukove rumbe. Život . . . 

Četvrta slika: Cannes. Stavisky dobiva 
na bakara oko' milijun franaka. Odlazi iz igrač- 
nice. Utvrđuje se, da su karte bile označene. Sta- 
viskom je zabranjen ulaz u igračnice. On odlazi 
prijateljima ministrima, da se potuži. Drugi dan 
se vraća kao policijski agent Alexanđre. Pobje- 
donosno ulazi u igračnice u ime Javne Sigurnosti, 
a nadzornik igre, koji je otkrio varanje, biva 
otpušten . . . 

Peta slika: Stan Staviskog. Glavni junak 
telefonira ministru X.: »Danas dođite k meni u 
pet po podne!« U četiri prima kakvog krupnog 
finansijera i nagovara ga, da kupi dionice podu- 
zeća, kao što je bilo ono »La confiance«, zbog 
kojeg se morao dati proglasiti ludim. Dakle na- 
govara on, nagovara do 1 pet sati. Sluga najavljuje 
dolazak ministra. Finansijer je frapiran. Tako vi- 
soke veze! Stavisky s visoka govori: »Dakle, na- 
zvat ću vas sutra telefonom. Oprostite, moram 
urediti jednu malu stvar s g. ministrom.« Sutra 
finansijer kupuje 1000 obveznica. Dakako da Sta- 
visky nije ministru rekao, zašto ga je pozvao. 
Nije mnogo držao do ministara. 

Šesta slika: Bayonne. G. Garat, načelnik, 
prima ponudu Staviskog i obojica osnivaju ču- 
venu banku »Credit municipal de Bayonne«. Za 
male štedlše, za sirotinju. Odoše njene pare u 
trbuh novovjekog Moloha . . . 

•Epilog: Otkriven! Eksplozija. Ministri po- 
staju najprije blijedi, pa zeleni od straha, čak ima 
i nesvjestica. Samo da je Staviskog maknuti 1 , da 
nikog ne izda! Dotle u malu vilu »Mon logis«, 
usred borova i snježnih brežuljaka Chamonixa, 
provaljuje policija. Nekoliko hitaca. Na podu 
leži prostri jeljen Stavisky mrtav. Mrtvaci ne go- 
vore. Policijski komesar izvješćuje: samoubij- 
stvo. Ali to ne spasava ministre, protiv kojih na- 
staju po Parizu sve veće demonstracije. Trese se 
zgrada parlamenta, Palais iBourbon. Francuska 
hoće da bude poštena! Na tribinu se penje čovjek 
sa stisnutim usnama, mrko spuštenim obrvama, 
jakim ličnim kostima, Daladier »le taciturne«, 
šutljivi. Demisije uvrijeđenih veličina, prijetnje, 
molbe. A vani se iz Pariza širi val sve općenitijih 
demonstracija po svoj Francuskoj, kojoj je Sta- 
visky svojim zločinima do dna potresao savjest, 
da pročisti zrak, koji već previše zaudara od ma- 
sonskoga gnjileža. STJEPAN TOMIČIĆ 

Nezasitna duša čovjeka vječito traži 
i teži za nečim novim, ljepšim i bo- 
ljim. Kod tog traganja često pojedinci 
ne štede niti svoj vlastiti život. Zato je 
i istraživalac Kingd-on Wa.rd, koji je 
već više puta 'na svojim istraživanjima 
za rijetkim biljem bio u velikim život- 
nim opasnostima, proglašen mrtvim. 
On je i lanjske godine pošao sa je- 
dnom ekspedicijom u Tibet u provin- 
ciji Pome i Paju, da nađe novo još ne- 
viđeno ukrasno bilje. Kingdon Ward 
pronašao je mnogo nepoznatog bilja 
vrste rododendrone, magnolije, jagla- 
ce, orhideje, različne sukuleate pa i 
modri mak. Engleskinja Stafford Dora 
istražuje opet različne krajeve Južne 
Amerike, Boliviju, Peru i Braziliju. U 
tim krajevima je baš pronađena i glo- 
ksinija. Radi krasnog cvijeta primili 
su tu 'biljku velikim ushitom vrtlari u 
Evropi. Kako su gloksiniju na veliko 
uzgajali i razmnožili donešeni su na 
tržište već početkom devetnaestog 
stoljeća prvi umjetno stvoreni hibridi 
(križanci). U tom pođu se osobito 
istakoše uzgajanjem novih vrsta glo- 
ksinija engleski, francuski, belgijski i 
njemački vri'ari. Upravo se natjecahu, 
tko će stvoriti ljepšu i zgodniju vari- 
j etetu. Tako je došlo do nestajanja 
onih temeljnih, ishodišnih praoblika 
koje su donešene iz njihove domaje. 

Gloksinija ima sulatičan, tuljku sli- 
čan iz 5 latica, 6 do 8 cm dugi cvijet, 
na kratkoj i dlakavoj cvjetnoj stapci. 
Latice su bijele ili baršunasto ljubi- 
časte, svijetlo do ugasito crvene boie 
Iz Meksika su donešene: Gloksinija 
specioza. sa ljubičastim cvijetom, Glo- 
ksinija candida sa bijelim i Gloksinija 
canlescens sa karmin -crven im cvje- 
tom. Iz Brazilije su opet donešene: Si- 
mingia gutata sa bijelim cvijetom, Si- 
mingia specioza crvenim i Simingia 
Heleri blijedožutim cvijetom. Od tih 
donešenih divljih oblika stvorili su st>- 


Proljetni izlet na Siciliju 

Prvo ovogodišnje putovanje, što ga upri- 
ličuje Jeronimski Putnički Odbor, namije- 
njen je Siciliji, onom divnom kraju, kuda 
svako proljeće hrle tisuće i tisuće izlet- 
nika iz cijele Evrope. Vele, da proljeće 
nigdje na svijetu nije tako divno kao na 
Siciliji. Evo prilike, da se o tom uvjere i 
oni, koji se pridruže ovom putovanju. 
Odlazak iz Zagreba 29. travnja, 
povratak 12. svibnja 
Zadržavanje u Rimu 5 dana, na Siciliji 
4 dana, u Napulju 1 dan , u Firenci 1 dan 
i u Veneciji 1 dan. 

Cijena cijelog putovanja samo 2800 Din 
Prijave se primaju do 1. travnja. S pri- 
javom treba uplatiti i 1000 dinara kapare 
Potanje upute daje 

JERONIMSKI PUTNIČKI ODBOR 

Zagreb, Trg Kralja Tomislava 21 


LOKSINIJ 

tine nove vrste. Dvorski vrtlar Rihter 
već je 1837. godine uzgojio prve hibri- 
de križanjem Simingie specioze sa Si- 
mingiom Helleri. Kod uzgajanja i stva- 
ranja novih vrsta Gloksinija. se oso- 
bito istakoše vrtlari: Louis Hout, Fy- 
fe, James BroJh, pa C. Haoke i Jager, 
koji su bili dvorski vrtlari kod kneza 
Lihtensteina. 

Današnje nove vrste gloksinije se 
ne odlikuju samo različnim baršuna- 
stim bojama, već i veličinom i dulji- 
nom tuljka. Danas već imade vrsta sa 
8 latica. Ima jednobojnih i to većim 
dijelom tamno-modrih, crvenih i lju- 
bičastih, pa u svim nijansama do bi- 
jelih, pa i šarih, modrih bijelim rubom 
itd. Osobito lijepe vrste su: Gloksinija 
Vandsbekerova sa cvijetom kao krv 
crven; Gloksiđja Goligo-t ima velike 
purpur-ljubičaste cvjetove bijelim ru- 
bom; Gloksinija Cyclop ima karmin 
crven cvijet sa širokim bijelim rubom. 
Lijepe bijele vrste su Gloksinija Re- 
gina i Gloksinija Brunhilda. Gloksi- 
nije se najlakše umnože listovima. U 
tu svrhu se uzme posvema dorastao 
list, koji se koso odreže sa peteljke i 
položi na vlažnu zemlju na toplo mje- 
sto. To se najbolje radi u srpnju i ko- 
lovozu. Možemo list ostaviti i na sta- 
bljici, ali ga moramo onda tako ude- 
siti da ga možemo cijelog položiti na 
zemlju. iNa listu zarežemo na 20 do 50 
mjesta lisne žile i ta mjesta pokri- 
jemo smjesom od pijeska i zemlje, pa 
marljivo poštrcamo vodom. Uz povolj- 
ne prilike će na svakom zarezu lista 
izrasti mali zamoljčić. Iz toga gomo- 
lja će onda na godinu istjerati nova 
gloksinija, jer je taj gomolj podzem- 
na stabljika. Tu biljnu krasoticu mo- 
žemo množiti i sjemenjem. U siječnju 
ili veljači posij emo sjemenke od glo- 
ksinije u plitke posude (tanjuriće) u 
smjesi od čistog pijeska, (treseta i li- 
vadne zemlje. Ovako posijane sje- 
menke treba, često povlažiti. U toplini 
od 18° do 21° C liskliju sjemenke za 14 
dana. Kada su klice dugačke 2 — 3 cm, 
onda ih pikiramo u istu takvu zemlja- 
nu smjesu, gdje mlade bilj čiče osta- 
vimo, dok ne narastu za presađivanje 
u lonce. Prije nego ih presadimo u 
lonce, dodamo već spomenutoj ze- 
mljanoj smjesi malo komposta. Pre- 
sađene gloksinije držimo u prostori- 
jama sa 15° do 18° C i to ne na jakom 
suncu, već u polusjeni, gdje nema 
propuha. Kada iz lonca probija kori- 
jenje, onda se moraju presaditi, u veće 
lonce, koje na gornjem rubu imadu 
promjer od 10 do- 12 cm. U tim će 


E 

loncima i procvasti i tu ih ostavimo 
do konca vegetacije. Najbolje, a pre- 
ma tome i najljepše uspjevaju, ako ih 
uzgajamo u zemljanoj smjesi načinje- 
nu iz: 2 dijela lisne zemlje, 1 dijela 
komposta, 1 dijela treseta, 1 dijela ri- 
ječnog pijeska i ..ešto rožnog brašnai 

Gloksinije procvatu koncem lipnja, 
pa cvatu sve do početka rujna. Kada 
su ocvale, onda se sve rjeđe i rjeđe 
zalijevaju, dok ih uopće više ne zali- 
jevamo, tako da pređu u mirovanje, a 
lišće im se posuši i otpadne. Počet- 
kom studenoga izvadimo gomolj, osu- 
šimo i spravimo na suhom 8° do 12° C 
toplom mjestu, najbolje je, ako ih po- 
krijemo' suhim p’jeskom. Tu i tamo 
treba gomolj e malo pregledati, pa ako 
počinju borati, znak je, da se previše 
suše, onda ih treba vrlo malo poštr- 
cati, mlakom vodom. U veljači ili naj- 
kasnije u ožujku trebaju se gomolj i 
očistiti i nevaljano korijenje odrezati 
i usaditi u već spomenutu smjesu ze- 
mlje, tako da im gornji rub bude u 
razini zemlje. Sada ih treba najprije 
malo, pa sve više zalijevati. Najbolje 
je za one uzgajače cvijeća, koji ne- 
maju staklenike, da gloksinije uzga- 
jaju u zračnoj sobi na prozorima. 

Gloksinije imadu i različne neprija- 
telje. Tako ih napada jedna vrsta cr- 
vića, pa crveni pauk i neke glive na- 
metnice — rđe. Isto tako škodi gloksi- 
nrjama neuredno zalij evanje, loš i ne- 
čist zrak, a sve to opet pogoduje ne- 
prijateljima njihovim, koji se silno 
umnože i sigurno unište napadnutu 
biljku. Bolesne i napadnute gloksinije 
teško' je riješiti njihovih nametnika. 

STJEPAN GOTVALD 

Slika dolje: 

CVIJET GLOKSINIJE 



Glazba 

JURAJ STAHULJAK 

Među mlađim hrvatskim skladatelji- 
ma zauzima posebno mjesto Juraj 
Stahuljak, čiji smo drugi gudački 
kvartet nedavno imali prilike čuti. To 
djelo otkriva umjetnika, koji s veli- 
kom stvaralačkom snagom pristupa 
k izgrađivanju naše glazbene kulture. 
Dolazi skromno, malo i premalo zapa- 
žen, ne gurajući se samosvijesnim ge- 
stama pred druge, nego stvara i čeka, 
da i na nj dođe red. NjegoVa je sim- 
patija komorna glazba: od 15 dosa- 
dašnjih svojih glazbenih djela 12 ih je 
skladao za klavirski trio, gudački 
kvartet, kvintet, violinu i glasovir, če- 
lo i glasovir, za jedan glas i glasovir 



SKLADATELJ JURAJ STAHULJAK 


ili za glasovir solo. Tek 3 kompozitor- 
ska opusa sadržavaju mu zborne kom- 
pozicije, jednu glazbenu glumu (»Sva- 
dba na. suncu«) i jednu Misu za sola, 
mješoviti zbor, orkestar i orgulje na 
Soljačićeve riječi (izvedena u Pragu). 
Glavne značajke njegove glazbe jesu: 
raste iz instrumentalnoga korijenja, 
respektira klasične forme tražeći unu- 
tar njih slobodnije kretanje, melodija 
teži za širinom oslanjajući se često na 
narodni elemenat, harmonija se pri- 
klanja modernom shvaćanju, a cijela 
glazbena gradnja odaje nastojanje 
oko stvaranja izrazitog vlastitog stila. 

Od dosadašnja Stahuljakova dva gu- 
dačka kvarteta prvi je zapravo go- 
tovo monotematski građen na motiv 
poznate narodne pjesme »Sunce jar- 
ko« te se taj motiv u sva četiri stavka 
javlja u naj različiti jim varijantama, a 
u punom mahu prolazi kroz srednje 
stavke. To zanimljivo komorno djelo, 
koje je stvoreno u razdoblju od god. 
1921. do 1932., nastavlja se odmah 
drugim kvartetom, započetim g. 1922. 
i završenim pri koncu g. 1933. Tu do- 
lazi do jačeg izražaja unutarnja glaz- 
bena snaga, pojedinih stavaka i savr- 
šenija arhitektonika cjeline. Srodnoš- 


ću motiva povezana su sva četiri stav. 
ka u divno jedinstvo, a ipak u svakom 
stavku ti motivi nose posebno obi- 
lježje i. posebnu puninu života. Cijeli 
je kvartet prožet jednom mišlju, pa 
već to odaje dubokog umjetnika, koji 
ga je stvorio. Kad se čelo u prvom 
stavku energički javi prvom temom, a 
prva mu violina malo zatim odvraća 
drugom temom u nježnom naginjanju 
k vedrom narodnom izražaju, ostaje 
slušač napeto vezan uz ono glazbeno 
zbivanje, što ga pred našom dušev- 
nošću skladatelj tu razvija. Drugi sta- 
vak počinjući s bolnim uzdisanjem za- 
hvaća svojom melankoličnom melodi- 
jom, nošenom uz vrlo intenzivno su- 
djelovanje sviju četiriju instrumenata, 
do dna duše slušačeve i duboko po- 
tresa njen osjećajni elemenat. Melan- 
količno raspoloženje slušačevo prelazi 
u veselo kliktanje, kad nas scherzo- 
stavak zanese u ugođaj kola prelazeći 
u smionim skokovima iz H-đura preko 
A-dura u C-dur, da se sa završnim 
motivima pomalo udalji od ugođaja 
kola. Tim udaljivanjem dolazimo u če- 
tvrtom stavku u bujno glazbeno ple- 
tivo, građeno u obliku čiste klasične 
fuge, te u zamahu, koji dobiva sve- 
čani, gotovo himniički značaj, svršava 
to glazbeno' djelo puno svježine, je- 
drine, topline, zanosa i neodoljive 
umjetničke snage. 

Umjetnik, koji stvara, tako neobično 
snažna umjetnička djela, ima buduć- 
nost. Rođen g. 1901. sada tek ulazi u 
doba, u kojem će razviti svoju stva- 
ralačku djelatnost u svoj njenoj pu- 
nini i snazi. Uspjeha ne će uzmanjkati 
uza sve poteškoće, koje su na. svakom 
umjetničkom putu neizbježive. 

Dr J. A. 

Koncerat Kvarteta Glazbenog Dru- 
štva Intelektualaca, koji je održan u 
Hrvatskom Glazbenom Zavodu 25. si- 
ječnja, pokazao je, kako ova komor- 
na umjetnička skupina razvija ozbilj- 
no umjetničko djelovanje. Svirka toga 
kvarteta, kojemu je duša čelista Matz, 
skladna je, proživljena., pa taj kvar- 
tet zauzima u hrvatskom glazbenom 
životu časno mjesto' uz Zagrebački 
kvartet. Osim Stahuljakova Drugoga 
gudačkog kvarteta izveden je još 
Kvartet u c-molu od Beethovena, dva 
stavka iz Haydnova Kvarteta op. 51., 
Prvi kvartet od Cipre (građen na. 
monotone kratke motive orijentalnog 
obilježja) te Gradišćanski kvartet od 
R. Matza (odlikuje se zvukovnim efe- 
ktima, dotjeranom tehnikom kvarteta, 
zanimljivom obradbom gradišćanskih 
pučkih motiva i himničkom gradaci- 
jom završetka). Nadamo se, da ovo ne 
će biti jedini koncerat Kvarteta G. D. 
1. ove sezone i da će nas i na budućem 
obradovati ovako krasnim programom. 

Dr. J. A. 


PUTOVANJE U BUENOS AIRES 
na međunarodni euharistijski kongres. 
Odlazak 20. rujna, a povratak 7. stu- 
denoga ove godine. Upute daje Jero- 
nimski Putnički Odbor, Zagreb, Trg 
Kralja Tomislava 21. 


Radio 

Sv. Bernardica, zaštitnica radija i 
filma. Nešto prije, nego što je Ber- 
nardica' iz Lurda proglašena sveticom, 
napisao je francuski pisac Henri Las- 
serre o njoj djelo, iz kojega i mi do- 
nosimo ovaj odlomak: »Za dugih be- 
sanica je krunica klizila između nje- 
zinih prstiju. Zemlja je okrugla — 
govoraše ona — i dok mi ovdje ima- 
mo noć, na drugom kraju svijeta je 
dan. Mi ni ne slutimo, da se baš sva- 
kog časa negdje na svijetu govori 
sveta misa.. Ja se u duhu pridružujem 
toj svetoj misi, koja se prikazuje da- 
leko od mene. Pod svijetlom svoje 
noćne svjetiljke ja gledam, kako se 
iznad mog kreveta redaju na zidu 
slike obreda svete mise pa tako sli- 
jedim žrtvu svojim očima.« Nije li ta 
njezina misao, da prisustvuje mis-i, 
koja se daleko prikazuje, pravo pired- 
osjećanje i želja za ostvarenjem toga, 
što je istom postalo radiofonijom? 
Nije li to njezino postupačno redanje 
slika iz svete mise predosjećaj i želja 
za filmom? H. Lasserre još nadodaj e: 
»Nikada nije prestala biti vesela, kao 
što se vidi i iz njezinih riječi: »Niko- 
ga tu nema osim tog malog dječaka, 
koji se ne miče i ne će uvijek da zvo- 
ni Već mi je dodijao. Ima časova, 
kad bih ga najradije nalemala.’ Nije 
li) čudno čuti te riječi nestrpljenja od 
jedne svetice?« Nije li to zvonce nje- 
zina želja za zvučnim filmom? Ne sliči 
li to njezino pribivanje misama, koje 
u daleko prikazuju, na televiziju? Pre- 
ma tome bi ona mogla biti zaštitnica 
radija, filma i televizije. Odsada će se 
film i radio na nju pozivati, jer je sve 
ona imala u duši. (»Choisir.«) 

Film 

»Pjesma sunca« zove se film, koji uz 
Mascagnijevu glazbu prikazuje duho- 
vit sadržaj u nizu neobično lijepih 
slika iz Venecije, Rima i s otoka Ca- 
pri. Izvedba je filma odlična, pjeva- 
nje Volpija sjajno, glazba fina. Film 
je prikazivan u zagrebačkom kinu 
»Capitol«. 

Sv. Bernardica u filmu. Postoji za 
mali kućni kino Pathe uski film (širi- 
ne 9% mm), u kojem se prikazuju 
lurdska ukazivanja maloj pastirici Ber- 
nardici, koja je nedavno proglašena 
Sveticom i kojoj se blagdan slavi sada 
18. veljače. Taj je film i kod nas već 
poznat svuda, gdjegod se udomaćila 
kućna kinematografija. 

Kazalište 

Komedija »Tovarišč«. Dne 5. velja- 
če pnikazana je u Zaigrebu po prvi 
put komedija u četiri čina »Tovarišč«, 
koju je napisao poznati francuski su- 
vremeni komediograf Jacques Deval. 
Komedija je kroz kratko vrijeme pre- 
letjela sve glavni je evropske pozor- 
nice. Radnja je uzeta iz suvremenog 
života u Parizu. Glavno lice Miha.il 
Aleksandrovič Uratjev i njegova že- 
na velika kneginja Tatjana, u kojoj 
teče carska krv, provode sirotinjske 
dane u jednom pariškom hotelu. Uza 
svu bijedu drže se otmjeno i visoko. 


u stilu sa svojim nekadašnjim polo- 
žajem. Mihaihi Uratjevu povjerena je 
od cara svota od 4 milijarde franaka 
i ta svota leži u francuskoj banki. On 
je ne da ni izbjeglicama, koje bi. njom 
htjele da podignu vojsku na boljše- 
vike, ne uzima je ni za sebe, premda 
se nalazi u očajnim materijalnim pri- 
likama, već ide da služi kao obični 
sobar. No kad se susreće s boljševič- 
kim izaslanikom Goročenkom iza duge 
borbe poklanja tu svotu potrebama 
svoje drage Rusije, premda je ona 
sada u njemu neprijateljskim irukamm 
To i jest tendencija komedije: ljubav 
Rusa prema svojoj Rusiji. Naravno, 
cijela je radnja garnirana različitim 
komičnim scenama i situacijama te 
duhovitim i ležernim francuskim tira- 
dama, koje se mogu sa zabavom gle- 
dati. Tek se auktoru može prigovoriti 
nemotiviranost nekih stavova knegi- 
nje Tatjane i prevelika teatralnost za- 
vršetka, koju je sigurno i režija bez 
dovoljnog nutarnjeg razloga prejako 
maskirala. Pored protogonista treba 
napose istaknuti igru g. H. Nučića 
(Goročenko) i g. crnca Ali Sali-a. 

L. P. 

Književnost 

JUBILEJ NAJVEĆEG RIMSKOG 
PJESNIKA 

Najveći rimski Iirik Kvinto Horacije 
Flako rodio se god. 65. prije Krista. 
Zato se istom u prosincu naredne go- 
dine navršio 2.000 godina od njegova 
poroda. No Horacijev se rođeni grad 
Venosa u južnoj Italiji požurio pa 
već od ove godine sprema prosla- 
vu tog znamenitog jubileja. Horacije 
je u mladosti bio pristaša republikan- 
ske stranke. Radi toga je izgubio ima- 
nje te se morao prehranjivati kao pi- 
sar kod jednoga blagajnika. Poslije se 
pridružio Cezaru Augustu, koji je uki- 
nuo rimski republikanski ustav i pro- 
glasio se samovlađarom. Izašao je vrlo 
rano na glas kao pjesnik, zato ga je 
podupiratelj rimske književnosti Me- 
cenat primio u svoje društvo i poklo- 
nio mu imanje u sabinskom kraju ne- 
daleko od Rima. U pjesništvu se Ho- 
racije povodio za naprednijim Grcima. 
Uveo je u rimsku liriku mnoge nove 
stihove i kitice. Drugi su rimski pje- 
snici prije njega bili vrlo opširni i 
jednolični, a on je bio redovito jezgro- 
vit, kratak i vrlo raznolik u ritmu 
i u emocijama. Do naročita je savr- 
šenstvo doveo izvornu rimsku satiru, 
u kojoj se rugao manama tadašnjega 
rimskoga društva- Svoju je duhovitost 
pokazao naročito u poznatoj satiri, u 
kojoj opisuje nametljivost nadripje- 
snika Bolana, koji ga hvata na naj- 
odlučnijoj rimskoj ulici i ne će da se 
odijeli od njega sve dotle, dokle ga 
jedan njegov piotivnik ne odvuče na 
sud. U mladosti je Horacije bio pre- 
ziratelj vjere, no kasnije se opametio 
pa je uvijek propovijedao, da bez ću- 
dorednosti i vjere u natprirodni život 
nema sreće ni narodima ni pojedin- 
cima. Umro je u najsnažnijoj stvara- 
lačkoj dobi g. 8. prije Krista. P. G. 


Jordan Jovkov: ŽETELAC, seljački 
roman, preveo dr Ivan Esih, izdala 
Knjižnica Dobrih Romana, cijena broš. 
30 Din, uvezano 40 Din. — Razvoj bu- 
garske književnosti usko je povezan 
sa sudbinom bugarske države. Na ras- 
krsnicama vjekova i svjetova bugar- 
ski narod se kroz pet stoljeća borio 
za svoje oslobođenje. To imade svoj 
odraz i u književnosti, koja nosi pe- 
čat borba.: nakalamljena je istočnja- 
čkim bizantskim, helenskim i ruskim 
utjecajima, a mjestimice i zapadnja- 
čkim, koji su dopirali preko Dubrov- 
nika i vojvođanskih Srba. Zavjetna mi- 
sao slobode i herojstva je upisana na 
stijegu bugarskih književnika i oni su 
tu misao provodili ne samo riječju, 
nego su se i žrtvovali za nju, o čemu 
svjedoči pojava bogodanog barda i 
rasnog genija Hrista Botwa (bugar- 
skog Potefya) i plejade drugih knji- 
ževnika. Sa malim izuzecima ovo je 
bitna značajka starije i novije bugar- 
ske književnosti: izraziti na temelju 
narodne epike, lirike i legende istinski 
narodni duh (»rodnost«) i izgraditi 
svoj stil i duh kroz motive uzete iz 
seoskog života (»selski bit«). Njezin 
procvat je osobito bujan u epohi po- 
slije oslobođenja. A među najnovijima 
piscima ističe se osobito Jordan Jov- 
kov. 

Jovkov je rasni bogođani umjetnik, 
koji osvježen na izvoru i u dubokoj 
riznici narodne duše stvara djelo, koje 
znači uskrisenje najljepše tradicije 
Vazovu i Boteva i otjelovLjenje umjet- 
ničkog i dubokog općeljudskog smi- 
sla. On je pisac dobručanskih seljaka 
i graničara, on oduhovljuje i otjelov- 
ljuje njihov život, naklonjen njihovoj 
duši i patnji, prilazeći sa dubokom 
čovječnošću tim primitivnim ljudima. 
U umjetničkom djelu Jovkova obra- 
zuje se u nepatvorenom sjaju sve bo- 
gatstvo narodnog blaga, tu je sadr- 
žana mudrost epskog rapsoda, magija 
legende i bajke, miris zemlje i neba, 
srebrnu zvonkost vođa i frula, jedna 
zanosna himna životu, u koji je Bog 
udahnuo dušu. 

»Žetelac« nam slika rasulo bugar- 
skog patrijarhalnog sela osvijetlju- 
jući usput sve mane starinskog i no- 
vog svijeta i ukorijeni enost zemlje i 
ljudi. Tipovi Vlčana i Grozdana pret- 
stavljaju epreke između dva, svijeta: 
starog i novog, između dva sloja sela: 
bogatog i siromašnog. Tu je zahva- 
ćeno selo u onoj fazii procesa, kad 
»kapital i zemlja se sabire u sve ma- 
nje ruku«, uvođenje strojeva: »Vrša- 
lice i sve druge vrste mašina ojačat će 
samo bogate zemljoposjednike, a male 
će poljodjelce razoriti, kao što su 
tvornice razorile obrt«. To je sudar 
oprečnih interesa, kad staviš uporedo 
»janje i vuka«, Vičan Dukov od toga 
imade koristi, a drugi neznatno i pri- 
vremeno. Grozdan je zaštitnik onih 
pastira, slugu i nadničara, što u po- 
četku knjige slave svoj .ropski praz- 
nik uoči. Dimitrov-dana. Majstorski je 
opisana pijanka, puna gorkog taloga 
potlačenih ljudi, iskrene radosti pri- 
prostog srca, teškog sevdaha i ori- 
jentalne zamućene krvi. Sve su to na- 


jamnici, koje Vičan i ostali bogati 
gazde varaju i izrabljuju zaštićujući 
se lažnim poštenjem. Odatle se rađaju 
kavge i smrtna neprijateljstva, koja 
se kao. krvna osveta prenose među 
rodovima iz pokoljenja u pokoljenje, 
zato je sukob Vlčana i Grozdana ovdje 
pun dramatičnosti. On je predstavnik 
priprostog čovjeka, kojeg nepravda 
ogorčuje, i kako ga Vičan nemilosr- 
dno goni., tako i on provali svoju 
osvetu skrećući često sa staze praved- 
nosti. Ali dok je Vlčanova pobožnost 
farizejsko svetogrđe, Grozdanovo 
svetogrđe (kad ukrade zlatni vijenac 
iz crkve) nije prkos prema Bogu već 
osveta Vlčana za njegove nepravde. 
Djelo svršava vjerom u pobjedu do- 
bra. Vičan unesrećen spoznaje svoju 
krivnju i vraća Grozdanu njive, a Gro- 
zdan kupuje novi vijenac za oplja- 




JORDAN JOVKOV 


čkanu ikonu. Sve to zbivanje usko je 
povezano sa zemljom, to je ukršta- 
vanje odnosa prema zemlji i Bogu. 
Jovkov je majstor u opis'ma mijena 
godišnjih doba i prizora sa nastupima 
kolektiva: njegova proljeća mirišu 
svježinom i duhom staroslavenske La- 
đe, a ljudi nastupaju u svečanim po- 
vorkama, kao ono kad uvode vršaću 
mašinu svečano kao nevjestu ili kad 
odlaze na žetvu u zrelim poljima. Pri- 
prosti duh evanđelja blagosilja nji- 
hove dane ( i toplima pučke lirike (že- 
tvene i svadbene pjesme) prati rad i 
svečane zgode, izvijajući se iz čarob- 
nih frula pastirskih. 

Treba, sa veseljem pozdraviti izdanje 
ove knjige, ona bi trebala biti uzor 
našim katoličkim piscima o selu, jer 
u njoj umjetnost, etika i ljepota čine 
jedinstveni sklad. Knjizi je dodan pre- 
gled bugarske književnosti pisan pre- 
gledno i stručno, pa uz dobar prije- 
vod ove knjige pridonosi još jedan dio 
njezinoj vrijednosti i aktuelnosti. 

STJEPAN DEVČIĆ 


ZAGREBAČKA KINA 

L u x o r: Podmorski pakao. — C a- 
p i t o 1 : Caričin gardist. — Olimp: 
15. — 18. Quo wadis? 19. — 21. Jonny 
krade Europu. 22.-25. Krstaš Eude. 

gptotfUg - Ortfce ATENA PO DANU I PO NOĆI 


Dok pišem ove retke, na ulicama se odvija 
život, malo nervozan, ali svakako vrlo zanimljiv 
i vrlo gibak, a ipak — dvanaest sati je već davno 
odbilo, dvanaest sati u noći. Grad i jug: a gdje 
ste, naša draga sela, u kojima se već prvi ranioci 
prevrću po posteljama i željno očekuju prve pi- 
jetle, da im navijeste dolazak dana! Levant i jug: 
u siječnju obnoć sjede ljudi pred kavanama, isti- 
na u kaputima, ali svakako sjede. Nije li i to 
uostalom razlog, da ovdje dom nije onako drag, 
kao gore na sjeveru? Ja ne znam, da li su ovdje 
klubovi razvijeni, ali dok ja pišem ove retke, u 
uglu salona moga hotela, tu u neposrednoj bli- 
zini razgovaraju Atenjani i neki stranci, ni sam 
ne znam odakle, i izvinjavaju se, što ih nijesu po- 
zvali kući. 

»Znate, kod nas sve odvija u hotelima, restau- 
racijama, na ulicama. Uz to stan malen, znate: 
naglo širenje grada . . .« 

Moji znanci, novinari, svi gotovo jedu u re- 
storanima. Tako oko dva sata poslije podne na- 
đemo se i učtivo pozdravimo kod Averoffa, a ako 
je sa mnom naš atenski ataše za štampu g. Radića, 
onda se dvorana stavi u gibanje, kad prolazimo. 
O posluzi da i ne govorimo. S njom se g. Radića 
svađa, kao da je u Splitu. Ta »bolest« je polako 
prešla i na me, da usput spomenem. Naručim vino, 
ali aricina (inače je vino ricina ... i treba jak že- 
ludac da ga piješ). Konobar mi donese ricina (že- 
ludac reagira, i dobro da je ostalo samo na ga- 
đenju!), a ja na konobara saspem sve riječi, koje 
sam čuo u Ateni 1 : Mikre, ariciina, fere, more! (To 
bi, po prilici značilo: more, konobaru, donesi mi 
aricina vino!) A on bjež, kao da sam ga polio 
vrućom vodom. Ali iako su, čini se, Atenjani, 
naročito intelektualci, skitalice, vidio sam, da g. 
Melas imao topao domaći kutić. (Samo gdje je? 
Auto je došao po me pred »Elefterom Vima«, 
pa me vozio, vozio najprije kroz svijetle ulice, 
pa neke tamne. Tako su valjda vozili »slavnog« 
Kutjepova!). 

Mnogo intimnosti daju njihove taverne. To je 
za nas novost. Ima kod nas malih, prljavih špe- 
lunka, u kojima se alkohol valja u promukla 
grla, i gdje se često griješi i mišlju i djelom, to 


su oni lokali, u koje »gospoda« zalaze, kad su 
osobito dobre volje. Ovdje u Ateni takvih »ugo- 
stiteljskih radnja« nijesam vidio, ali ima gostio- 
nica, koje predstavljaju pravu restauracijsku 
Arkadiju: one su dekorativni atenski elemenat. 
Težnja mondene i građanske Atene za primitiv- 
nim oblikom života. Četiri neokrečena zida-, po- 
krivena običnim daskama. Jedna vrata vode u 
dvorište ili na ulicu, a kuhinja je spojena usko 
s »lokalom«: sve, što će gost jesti, može svojom 
rukom opipati, pogledati, okrenuti, s gazdom se 
natezati, koji da mu komad odsiječe, ili, ako baš 
hoće, može sam uzeti nož, pa zarezati . . . Svi se 
gosti osjećaju nekako domaće, intimno. Lijepe 
večeri provedene ovako u krugu naših ljudi ili 
zajedno sa Grcima! Osobito ona, kad je neki po 
uvjeravanju glavnog urednika »Elefteron Vima« 
i dra Zarifisa vrlo uvažen književnik i erudit 
s krjesovima u očima deklamirao s patosom Da- 
nunzijeve stihove, a ja sam iz prikrajka (kakav 
revanš!) gunđao ono malo Homerovih stihova, 
što mi ih ostade u glavi. Svaki je pred sobom 
imao neko čudno meso na tanjuru (meni se čini, 
da sam imao čitavo kozje stegno), ili ga je držao 
u ruci kao kraljevsko žezlo, u čašama se krijesilo 
Zeusovo piće, a kod svih dobra volja sjala na 
licu... Nikada s manje sredstava više efekta. 
Kako je malo potrebno čovjeku, da se osjeti za- 
dovoljan: jedan mali, nenamješteni dodir s pri- 
rodom, a sve je drugO' sporedno. U Averoffu, po- 
najotmjenijoj atenskoj restauraciji, nikada ne bi 
osjetili toga zadovoljstva. Tamo bismo trajno 
ostali »gospodin taj i taj«, a ovdje smo odmah na 
početku bili jedan prema drugom ljudi . . . Bit 
će, da je i' Sokrat rado zalazio u ovakve taverne, 
i bez sumnje ni onda nijesu mogle biti jednostav- 
nije i primitivnije, nego su sada. Vino je bilo u 
zemljanom vrču, a kruh se drobio prstima, i meso 
se jelo držeći kost rukama. Iz tih taverna izlijeva 
se dobra volja na ulicu, kao slatki mošt iz preše. 

Život dakle teče na ulicama, pred kavanom, na 
trgu: nova Atena samo je promijenila kućne 
oblike; mjesto visokih, atičkih kola, ševrljaju 
kola bez duše, auti, ubačeni u ovaj kraj, gdje pri- 
roda govori još punim jezikom, odnekuda iz da- 

KR.TTŽKTA PTITOVAKrJA. | 

po Sredozemnom, Jadranskom i Crnom moru I 

FRANCUSKA, MAROKO, I 

GRČKA, TUNIS, I 

ŠPANIJA, EGIPAT, 1 

ITALIJA. PALESTINA | 

ALŽIR, SOVJETSKA RUSIJA | 

sa iznimno na tu prugu uvrštenim prekomorskim kolosima, | 
Nastupi putovanja u mjesecima: Mart, April, Maj, Juli, August. = 
Septembar. — Besplatne informacije izvolite zatražiti kod : | 

„ITJ1UA" - "COSULICH” 

GLAVNA ZASTUPSTVA ZA JUGOSLAVUU | 

ZAGREB, TRG KRALJA TOMISLAVA 13, TELEFON 28-41 § 

ljine. Dojimlje se kao Bat’ine reklame u crnogor- 
skim krševima. Inače ostalo je staro. Samo bez 
one božanske jednostavnosti. I bistrog, plasti- 
čnog gledanja. Gdje su perspektive i proporcije 
stare Atene? Kao da su se srušile s hicima Mo- 
rosinijevih topova, koji je svetogrdno sasuo na 
Akropolu mletački bijes, valjda iz podsvijesne 
želje, da sruši ono, što je nadilazilo ljepote grada 
sv. Marka! Tko zna, glupost je ljudska neiz- 
mjerna . . . 

Ovo, što je sada srž i kost Atene, nema one 
divne mirnoće: nervozno je i onda, kad hoće da 
bude klasički mirno. Slika naroda, koji je zbi- 
vanjem povijesti izgubio ekvilibrij? Tko zna . . . 
svakako, ako jest, oprost će lako dobiti, jer je to 
doista narod, koji je vidio. sve slasti dizanja i svu 
sramotu pada. 

A ima u ovom gradu nešto, što je tako slatko i 
dražesno u svojoj jednostavnosti: to su one male, 
majušne crkvice, stare, skladne, što su se šćuću- 
rile uz koju oveću građevinu, ponaj češće crkvu. 
Ne znaš, čemu bi se više divio: da li skladnosti 
oblika ili mješavini boja ili priprostitosti aten- 
skih kršćana, koji su podizali te hramiće u vri- 
jeme najvećeg cvata bizantinske moći. 

Neznatni i neugledni izvana, iznutra su puni 
raskošja i bogatstva: mramorni stupovi (to me- 
đutim nije ovdje nikakav dokaz bogatstva: mno- 
štvo atenskih trotoara bliješti od tamnomodrih 
mramornih prelijevanja), čudesne, otužne ikone, 
urezane u starinsko drvo i srebro, s nešto više 
vedrine od tipičnih bizantinskih ikona, ali još uvi- 
jek tamne i izraza mrzovoljasta. One su uvijek 
pune svijeta, koji u ovoj tišini razgovara s Bo- 
gom i priča mu o mukama i poteškoćama Helade. 
Ili pale voštanice pred licem Gospodnjim. 

Atena ide u crkvu. Nedjeljama vidio sam i u 
Ateni i u Pire ju, kako su crkve prepune. Na Bo- 
gojavljenje, kad sam slazio 1 u atenski »metro« 
(podzemnu željeznicu), na zaokretaju stajao je 
jedan stari svećenik (slabo obučen, slabašan, čini 
se, slabo hranjen), držao križ u ruci, i sva sila 
svijeta prilazaše starom svećeniku pobožno lju- 
beći križ. 

Nove crkve ni jesu usprkos monumentalnosti 
zaokupile moju pažnju. Sve je to odreda roba 
tvornička, bez ikakvih specifičnih karakteristika, 
slaba imitacija, nespretno presađeni stil od prije 
tisuću godina. Takva je i katolička crkva, koja 
je inače jedna od najvećih, ako ne i najveća 
atenska crkva. Tipični rimski stil, stil rimskih ba- 
zilika, koji je u okviru, u kome je nikao, bio ne- 
obično privlači jiv, ali ovdje okružen benzinom, 
autobusima, pseudoklasičnom akademijom i sve- 
učilištem djeluje namješteno', kao nekakav arhi- 
tektonski prkos, kao nešto, što je privremeno po- 
stavljeno'. 

* 

Da se malo razonodim, pošao sam da vidim i 
internacionalnu, tvorničku umjetnost, kino. Je- 
dnu večer gledao sam King-Konga, tu amerikan- 
sku amerikanštinu, koja bi, kako vele, imala glo- 
rificirati ljubav, a zapravo daje bijednu sliku 
američkog duha. Mali kino, provincijski više nego 


metropolski, bio je napola prazan na posljednjoj 
večernjoj predstavi, a oni, što su sa mnom zaje- 
dno imali sreću da promatraju nemoguće nemo- 
gućnosti, pokazali su mnogo ukusa: smijali su 
se američkoj gluposti i odlazili jedan po jedan 
u divnu, toplu atensku noć, što se raspjevala po 
atenskim ulicama. 

Drugu večer nervirala nas (Radiću i mene) u 
najvećem ii doista velikom atenskom kinemato- 
grafu, Palasu, jedna bljutava, francuska lakrdija, 
reproducirana slabo, fotografije kao pred dva- 
deset godina, a sadržaj upravo idiotski. Gorke pri- 
mjedbe na račun francuskog duha i morala nijesu 
izostale ni u ovom gradu, koji je inače poznat kao 
libertinski. Takvim komadima Francuzi slabu 
uslugu čine svojoj zemlji na Balkanu . . Čudno- 
vato je samo, kako može takav komad, lišen i 
prividne umjetnosti, glup, prazan, blesav doći na 
platno najelitnijega kina u Ateni. Kod nas u Za- 
grebu nema nijednoga vlasnika kina, koji bi htio 
dati takav komad jednostavno radi toga, što bi 
na drugoj predstavi kuća ostala prazna. Ovdje, 
vidim, daje se treći dan; dvorana, istina, nije pu- 
na, ali ipak ima svijeta toliko, da se vlasniku 
isplati prikazivanje. 

Bježmo, bježmo iz tog dosadnog mjesta s me- 
kanim naslonjačima, i livriranim slugama. Vidim, 
g. Radića je malko u neprilici: htio mi je pokazati 
elitni atenski kino, a kad tamo, obojica smo bili 
umorni, kao da smo obavljali neki teški, mučni 
fizički posao. Prvi snopovi atenske mjesečine po 
nama, i zaboravili smo na dekadansu francuskoga 
duha. Zamukli su prodavači srećaka, oni mali 
trgovčići po ulici ne galame više, a nad Atikom 
raspjevao, se mjesec; dostojanstveno, plovi u ne- 
izmjernom plavetnom plaštu poprskanu malim, 
sitnim srebrnim pjegama. Noći, koje imadu hi- 
ljadu radosnih želja, sa slutnjama, koje čovjeka, 
uzbibaju. 

Noći, noći snivane. U siječnju pune prozračno- 
sti, vedrine i tišine. Kao neka daleka, topla vi- 
zija. Nešto, što je izvan stvarnih doživljaja. Na- 
ranče se bojažljivo skrivaju, kao mlade, divlje 
djevojke. Veseli drug mjeri ulicu: čini mu se, da 
nije dovoljno široka, u ovakvim noćima mora da 
su sofisti bili neumorni. Dokazi su frcali, rječi- 
tost je postajala, silna, brza kao brzica, a pogledi 
duboki kao nebo. 

Razumije se, vedrina nas je svladala. Hodali smo 
po atenskim ulicama, živo gestikulirali rukama, 
gledali u nebo, romantizirali, sjećali se naših šet- 
nja po Marjanu, snovali, snovali i snivali, sva- 
đali se i dokazivali, i kad šum mislili, da su naše 
polemike pri kraju, one bi počele iznova. Koji je 
sat? Prvi su pijetli davno otpjevali svoju. 

A Akropola stoji gore, mirna, mirna kao sfin- 
ga; ona je ponosna, da nosi na svojim leđima po- 
najljepši hram, što. ga ruka čovječja podiže, 
hram, što se gornjim dijelom tiče nebeske ve- 
drine, a donjim dijelom dodiruje kamene hridi . . . 
Da je vidjeti tvorcima onih filmskih komada ovu 
ljepotu, bil li osjetili grižnju savjesti? 

M. UJEVIĆ 

HALJINA U KUĆNOM RADU 

Žena treba da je čista i ukusna i u 
kuhinji, u kojoj ne može izbjeći, da 
se ne uprlja. Mala bijela pregača nije 
dosta i ,ne zaštićuje rukave nii ostalih 
dijelova, haljine. Američanke oblače 
veliike zatvorene pregače, pod kojom 
i ne nose haljina. Ali one kuhaju mno- 
go manje, najviše iz konzerva i na- 
pola gotovih jela, koje im pripravljaju 
razne kuharske centrale (baš kao i 
Francuskinjama), pa se ne uprljaju 
toliko pripravljajući meso, zelenje i 
tjestenine kao naše žene. One mogu 
tako obučene primiti i nenadani po- 
sjet, a da se ne preobiače. Ako nama 
tko dođe u posjete, dok smo zaposleni 
u kuhinji, nađemo se u golemoj .nepri- 
lici, nemamo li nikoga, tko bi posjet- 
nicima otvorio i uveo ih u sobu, dok 
se brže-bol-je ne presvučemo. A ko- 
liko vrijedi, kad žena može odmah iza- 
ći pred posj etnike bez ikakva oklije- 
vanja i pokazati im se u čistoj i. ukus- 
noj odjeći, da vide, kako ona, ii kad 
kuhs, nema zamazane pregače. 

To može svaka žena postići, ako 
sebi načini dva radna ogrtača, bijele 
ili svijetlomodre ili druge kakve svi- 
jetle boje. Ti ogrtači neka budu bez 
ukrasa, neka imadu dva velika džepa 
za razne stvari i neka se da brzo i 
lako zakopčiti. »Pod tim ogrtačem mo- 
žete biti lijepo obučeni, pa čim tko 
dođe, brzo svučete ogrtač i eto vas 
spremne, da primite posjet. A ako je 
ogrtač čist, možete čak i u njemu pri- 
miti nenadani posjet. 

Osim takvog kuhinjskog radnog 
ogrtača treba moderna žena da ima i 
ogrtač od crnoga klota, posve zatvo- 
ren, da ga obuče, kad je u kući veliko 
spremanje. Takvi radni ogrtači po- 
trebni su ženama, koje same obavljaju 
poslove u kućanstvu, a ipak žele, da 
i kod toga uvijek budu vanjskim iz- 
gledom prijatne: čistoćom i 1 ukusnošću 
svog izgleda one ne djeluju ugodno 
samo na. strane ljude, koji slučajno 
dođu u kuću u vrijeme, kad je naj- 
više zabavljena poslovima, domaćice, 
nego djeluju i na muža i djecu ugo- 
dno te im time čini život u kući ner 
svijes.no privlačljivijim i milijim. 

L j u d m i 1 a V r š o- v s k i, 

Štivo za žene 


Dr M. Grossman: O DEBLJANJU I 
MRŠAVLJENJU. Kako se regulira tje- 
lesna težina kod odraslih i djece. 
S uputama za prehranu i priredbu hra- 
ne. Druga knjiga zdravstvene biblio- 
teke Minerve. Zagreb 1934. str. 50, ci- 
jena 15 dinara. — Mnogo ima debelih 
ljudi i žena, kojima je debljina teret 
te nije ni na korist njihovu zdravlju. 
Za takve je ova knjižica. Naći će u 
njoj dobre savjete, kako da udese svo- 
ju hranu, da njihova debljina popusti. 
No poučna je ova knjižica i za sve 
druge, osobito za domaćice, koje će u 
njoj naći vrijedne pouke o tom, iz 
čega se sve sastoje razna najvažnija 
jela i kakav izbor hrane koristi tje- 
lesnom zdravlju. I majke će se kod 
izbora hrane za svoju djecu moći ne- 
što poslužiti ovom knjižicom. 


Jelovnik 

Juha od celera. Očišćeni celer na- 
r-eži na listiće i pirjam ma masti (ili 
maslacu). Posebno pirjani malo svje- 
žih ili sušenih gljiva. Kad celer omek- 
ša, pasiraj ga u juhu ili vodu, metni 
u inju svijetlu zapršku, dodaj pirja- 
njene gljive i sve zajedno još proku- 
haj. K takvoj se juhi daje pržena 
žemlja. 

Milanski kotleti. Dva deblja kotleta 
samo malo tuci, posoli, umoči obje 
strane u jaje te zatim u mrvice od že- 
mlje. Dotle ugrij 6 dkg maslaca, pa 
u vrlo vreli metni kotlete, koje tako 
na umjerenoj vatri peci 10 minuta sa 
svake strane. Zatim ih stavi na vrelu 
zdjelu, polij vrelim maslacem i uresi 
četvrtinom limuna. 

Salata od jabuka. Nareži % kg ja- 
buka na tanke odreske i metni ih u 
hladnu vodu, u koju si nacijedila li- 
munova soka. Posebno naći jedi u je- 
dnu šaljicu sok od jedne naranče i je- 
dnog limuna te uspi u taj sok tri ve- 
like žlice bijela vina i 10 dkg sitna 
šećera. Tada ocijedi na situ one nare- 
zane jabuke, metni ih u posudu, prelij 
načinjenim sokom i dobro ih promije- 
šaj. Zatim ih poslaži na zdjelu i po- 
redaj unaokolo našećerene komade 
naranče. S. A. 

Kućanstvo 

Spremanje limuna. Dobro posušimo 
sitnoga pijeska pokraj vatre ili u peć- 
nici, a kad se ohladi, nasipamo ga u 
sanduk, na njega naslažemo zdrave 
limune, tako da je držak okrenut pre- 
ma dolje i svaki komad umotan u pa- 
pir. Zatim nasiipamo opet pijesak i 
onda možemo opet slagati drugu na- 
slagu limuna itd. 

Upotrebljavajmo samo suhi sapun. 

Već smo opazili često puta, da dva 
jednako velika komada sapuna iste 
kvalitete i iste cijene nisu uvijek je- 
dnako izdašna. Zašto? To ovisi o koli- 
čini vlage u sapunu. Što je sapun suh- 
lji, to je izdašniji. Zato dobra doma- 
ćica, ima uvijiek neku zalihu sapuna, 
koji se kod kuće suši, da bude ko- 
risniji. Kad peremo ruke, obično umo- 
čimo najprije sapun u vodu, ali to nije 
dobro. Treba najprije umočiti ruke i 
namazati ih »suhim sapunom. Tako se 
sapun štedi. I. M. 

Kako ćemo spremiti sok od limuna. 
Ocijedimo sok od više limuna, dodaj- 
mo 10% čistog alkohola i spremimo u 
dobro začepi jenu bocu. Ako nekoliko 
kapi toga soka dodamo u vodu sa še- 
ćerom, dobijemo osvježujuće piće, a i 
inače možemo sok upotrebiti u razne 
svrhe. I. M. 

Kako treba jesti voće? Voća imamo 
svake godine, neke više, neke manje. 
Voće se jede, kad je posve zrelo, jer 
se od zelenog voća možemo razboljeti. 
Povoljna ljetna toplina dobro djeluje 
na zrelost i slast voća, pa zato mo- 
ramo taj dar Božji povoljno iskoristiti. 

U zrelom je voću sunčana snaga, koju 
treba dostojno upotrebiti za naš ži- 
vot i naše zdravlje. Sunčanom topli- 
nom raste povrće, zr.ije voće; a tome 
daje slast samo sunčana toplina. Ako 


jedemo puno voća i povrća, onda pri- 
mamo u sebe jakost i snagu sunčanih 
zraka. Mi moramo jesti što više voća 
i povrća već i zato, što u tom ima 
puno vitamina, koji su neophodno po- 
trebni za naše tijelo. Već odavna, pri- 
je nego su učenjaci; pronašli vitamine 
i upoznali njihovo djelovanje, prosti se 
narod držao stalnog pravila: ljeti jede 
što manje mesa, te se hrani ponaj- 
više onim, što nalazi u vrtu, polju i 
voćnjaku. To je pravilo danas utvr- 
đeno i znanstveno. Pa zato treba da i 
mi za vrijeme ljeta i jeseni, dok traje 
voćna sezona, pojedemo dnevno naj- 
manje % kg sirovog voća. Tko ga 
ima, neka ga slobodno traži i više, ali 
ne opet preveć, jer bi mogao dobiti 
proljev. Voće se može ukuhati i spre- 
miti za zimu i proljeće, ali je bolje i 
hranljivije sirovo voće. Osobito ovo 
vrijedi za djecu. I. S. 


H Produlji Z 
I si život! (7^; 

Hl Život se može 

||i produbiti, bo- 

lesti mogu se ^§$£4^^ 
UH spriječiti, bo- p "" / 

P lesni izliječiti, ( 

gg slabi ojačati, 

Kji nestalni učvr- 

stiti i nesretni učiniti sret- 
nima! 

Što stoji iza svake 
boiestt? 

Oslabljenje živaca, potište- 
III nost, gubitak dobrih prijate- 
H| lja ili svojih bližnjih, razo- 
|!| čaranost, strah od bolesti, loš 
i način života i mnogo drugih 
razloga. 

Zadovoljstvo 

M najbolji je liječnik! Imade 
puteva, koji Te mogu dove- 
sti do dobrog raspoloženja, 
oživiti Tvoju ćud, ispuniti Te 
|H novim nadama, a ovaj put 
prikazan je u jednoj raspra- 
vi koju svatko tko ju zatra- 
ži, dobije odmah i 
posve besplatno 
U ovoj maloj priručnoj knji- 
Hi žici rastumačeno je, kako se 
|H mogu u kratko vrijeme i bez 
111 zapreka u radu živci i mi- 
šičje ojačati, umornost, loše 
Hl raspoloženje, rastresenost, 
|H oslabljenje pamćenja, nera- 
spoloženje za rad i bezbroj 
drugih pojava bolesti popra- 
viti i odstraniti. Zahtjevajte 
ovu raspravu, ona će Vam 
|H pružiti mnogo ugodnih časo- 
|H va. Poštansko sabirno mjesto 

ERNST PSSTEBNDCK 

BERLIN SO, 

H MidiaslUifGhplarz 13, šut. 889 

DOMAĆICE 

kupujte potrebitu sta- 
klarsku i porculan- 
sku robu u staklani 
R.. PASARIĆ 
Ilica 5 ZAGREB Ilica S 

TTJMA.Ć BOJA 

(K PEČKOM VEZU NA SLICI DESNO) 
Višnjovito 

Krem 

B-oja šumskih ciklama 
Drap i zlatni oker 
Zelenkasto žuto 
Maslinova boja 
Svijetlo zeleno 
Svijetlo, pastel piavo 
Tamno pastel modio 
Fres 

Bordo (karm'n) 

Svijetlo crveno (cinober) 
Tamno ljubičasto 
Svijetlo ljubičasto 

Crno 

Ultramarin 
Bijelo 
Žuto 

Narančasto 


Sa sviju strana 

Eskimkinje. Eskimi su sjevernjaci. 
Oni su još posve primitivan narod. O 
njima su puno pisali Nansen, Peary i 
još neki drugi istraživaocl skrajnjeg 
sjeverac Eskimi su veoma dobroćudni. 
Žena je kod njih potpuna svojina svo- 
jeg muža, s kojom on može činiti, što 
hoće. On je može otjerati, pozajmiti 
i promijeniti. Muževa ima u većem 
broju od ženskinja, pa otud među nji- 
ma vječna potraga za ženama. Kod 
njih nema neudatih usidjelica, ali ne- 
ma ni emancipiranih žena. Eskimke su 
prije zrele za udaju, nego li muškarci 
za ženidbu. I oni se — baš kao »mo- 
derni« Evropejci — žene na probu. To 
pogansko zlo istrebljuju tek kršćan- 
ski misionari. 

Neobično žensko pravo. U jednom 
je škotskom zakonu od 1288. godine 
pisano: »Ovim se utvrđuje, da svaka 
žena, bila niskog ili visokog roda, u 
prijestupnoj godini može zaprositi čo- 
vjeka, kojeg voli. Ako taj nije ože- 
njen ili zaručen pa odbije prošnju, 
onda neka plati globe jednu funtu, ili 
neka prema svom imetku dade doličnu 
odštetu. Tome sličan zakon nastao je 
malo kasnije i. u Francuskoj, a kon- 
cem 15. stoljeća u Genovi i Firenci. 
To pravo upotrebljava, se ponekad i 
dandanas u Engleskoj. Zaprošeni čo- 
vjek, ako odbije prošnju bez pravoga, 
razloga, mora djevojci 1 ili udovici, ko- 
ja ga prosi, kupiti svilenu haljinu. 


Linija predhistorijske žene. Što se 

tiče žene, i špiljski čovjek imao je svoj 
ideal, no taj bijaše posve drugačiji 
od današnjeg. Dr Rusel u Vašingtonu 
bavio se proučavanjem crteža špilj- 
skog čovjeka, te se uvjerio, da je pre- 
historijska žena morala biti veoma 
debela, ako je htjela postati idealom 
svog muža. Gdjegod je našao koji cr- 
tež o ženama, opazio je, da su se že- 
ne upravo gušile u salu. Dakle obrat- 
no od današnje žene. 

Strah kao uzročnik bijelih vlasi. 
Ljude uzrujava prevelika radost ili 
prevelika žalost. Neki od toga posi- 
jede, neki polude, a poneki i umru. 
Puno ima primjera, da su neki naglo 
pobijeljeli. Navest ćemo samo nekoje. 
Ljudevit Bavarski dao je smaknuti 
svoju ženu radi jednostavne sumnje o 
njenoj nevjeri. No kad se kasnije do- 
kazala njena nedužnost, smjesta mu je 
glava pobijeljela kao snijeg. Francuski 
komičar Blizard pao je u rijeku, pa 
se uhvatio za jednu kariku od lanca, 
ali je dugo bio u smrtnoj pogibelji. 
I on je za t*o vrijeme posve posij edio. 
Karlo I., kralj engleski, pobijelio je, 
kad je htio da utekne iz zatvora. Ma- 
rija Antoaneta dala je svoju sliku 
svom prijatelju, na ikojoj je vlasto- 
ručno napisala ove riječi: »Pobijeljela 
sam od žalosti.« Brada i kosa hercoga 
braunšvajskog pobijeljela je za 24 sa- 
ta, kad je čuo, da mu je otac smrtno 
ranjen u bitci kod Jene. I. S. 


Slika dolje: 

UKRAS SA PEČE SVILOM VEZENE 
Pečki plosni vez, na obje strane jednako vezen. — iz Osekova i Stružeca 
Iz zbirke moslavačkih vezova Zorke Sever 




Terra cotta 





dčmađajo 


Pregled događaja 

31. s i j e č-n j a. Engleska je vlada Iz- 
dala spomenicu o pitanju razoru- 
žanja nastojeći željama Njemačke 
izaći ususret, ali tražeći, da ona iz- 
nova, stupi u Ligu Naroda. I Ita- 
jija je izdala spomenicu, u kojoj 
ističe nadu, da bi sporazum glede 
razoružanja urodio tim dobrim 
plodom, da bi se Njemačka vratila 
u Ženevu. 

1. velj a-če. Francuska štampa pi- 
šući o engleskoj i talijanskoj spo- 
menici u pitanju razoružanja izjav- 
ljuje, da se sad jasno vidi, kako 
se nastoji Ženevi okrenuti leđa i 
dopustiti da se naoružaju države, 
kojima je naoružanje mirovnim 
ugovorima ograničeno. 

2. Sto tisuća austrijskih seljaka ma- 
nifestira u Beču za Dolfussovu vla- 
du protiv hitlerizma. — U Beo- 
gradu se sastala konferencija bal- 
kanskih država, na kojoj sudjeluju 
ministri; vanjskih posala' Jugosla- 
vije, Rumunjske, Grčke i Turske. 

3. U Njemačkoj hitlerovska vlada za- 
branila propagandu panevropske 
misli. 

4. U Beogradu zaključen balkanski 
pakt između Jugoslavije, Rumunj- 
ske, Grčke i Turske, te je zaklju- 
čeno, da se balkanski ministri 
vanjskih posala sastaju svake go- 
dine dva puta na konferenciju. 
Ostavljeno je o>tvoreno, da u taj 
balkanski savez pristupi i Bugar- 
ska * 1 . 

5. Nakon što je prošlog ljeta Polj- 
ska sklopila s Rusijom ugovor o 
nenapadanju, a 26.. siječnja ove 
godine isto takav ugovor i s Nje- 
mačkom, ’zjavljuje poljski mini- 
star vanjskih posala Beck, da će 
Poljska sad osobnim vezama s ru- 
skom i njemačkom vladom nasto- 
jati riješiti sva sporna pitanja, te 
da se Poljska osobito mnogo po- 
uzda je u Rusiju. 


6. Madžarska uspostavila redovne 
veze sa sovjetskom Rusijom. 

7. U Francuskoj uzbuđenje javnosti 
i pod Daladierovom vladom sve 
više naraslo te došlo na pariškim 
ulicama do krvavih sukoba između 
demonstranata (bivših ratnika) i 
vojske, u kojima je ostalo više sto- 
tina ranjenih. Nato je Daladierova 
vlada dala ostavku, iako joj je dan 
prije u parlamentu izglasano po- 
vjerenje. 

/ ovo nas zanima 

Odvažni mališan. U Bombayu, glav- 
nom gradu Indije, desio se čudan slu- 
čaj. Nekog desetgodišnjeg dječaka 
napala je u autobusu zmija i ovila 
mu se oko vrata. Dječak nije izgubio 
nazočnost duha, nego je s obje ruke 
zgrabio zmiju za glavu, da ga ne 
ugrize, i dotle su ga ljudi mogli spa- 
siti. 

Otok crnih mačaka. Pred obalom 
republike Ekvador je u Tihom Oceanu 
otok Hatam. Na njem živi golemo 
mnoštvo crnih mačaka po pukotinama 
izumrlog vulkana. Hrane se najviše 
ribama. 

Sijeda kosa ne mora uvijek značiti 
starenje, jer ima mnogo- mladih ljudi, 
koji su sijedi. Ta se sklonost može na- 
slijediti: postoji velik broj porodica, 
u kojima su svi Članovi kroz pet po- 
koljenja vrlo rano posijedj eli (od 18. 
do 25. godine). 

Ljudi su nekada svi bili ljevoruki! 

Njemački liječnik dr Koble * prikazuje 
statistički, kako se broj ljevorukih 
ljudi sve više smanjuje. No — po nje- 
mu — nekad su svi ljudi bifti ljevoruki. 
Svoje mišljenje dokazuje iskopinama, 
na kojima vidi tragove ljevice. Desnu 
su ruku ljudi po-čeliii upotrebljavati, 
kad su se u vojsci počeli- služiti štito- 
vima, koje su ratnici moirali držati 
desnom rukom nad sicem, da se za- 
štite od uboda koplja ili strijele. Tako 
je pomalo došlo do zapostavljanja li- 
jeve ruke. Ovom se mišljenju opiru 
neki drugi učenjaci. 




Problem broj 6 

(Nagradni) 



Mat u 2 poteza. (Mohl, Wlen) 


Za tri dobra rješenja problema broj 
6 dajemo kao nagradu roman »Pet- 
najst tornjeva«. Rješenja se šalju do 
28. veljače 1934. na Uredništvo »Obi- 
telji« (Šah). 

TORBICE 

Fuzy-Kovčezi 

u svim veličinama 

T0B1E ž* SPISE (MTEHTASE), MOTCUKE. TORBICE 

za dame i sve vrsti kožnate robe 
Sada : 

Wova zgra da Zaklade, 

ugao Ilice i baruna Jelačića. 


IKIlIlIlIlIIfillfilllllžIfilllllllSZIlIlIIlIlIIIIIIIIII 

SVAKO DOBRO DJETE TREBA DA 
PRIMA NAJLJEPŠI DJEČJI ČASOPIS 
„MAI^U MLADOST« 
Pretplata na cijelu god. samo 10 Din 
„ Mala Mladost" donosi mnogo lijepih 
slika , priča, pjesmica, zagonetaka i 
druge pouke i zabave 

iiiEEiiiiiBiiiiiiiiiiiiiimimiiiiiiiiimuiiiiiii 


iiiiiEiBiigiiiiiiimmaiiiiiiiiiiiiiiiiiiiiiBiiiiiiiiiiiiEiiiiiiiiiiiiiiiii 

STRUČNI POPRAVCI ULJENIH SLIKA, portreta, mi- 
nijatura na slonovoj kosti i mozaičkih radova obavljaju 
se precizno i solidno u atelje-u slikara Anatola Serge- 
jeva, Zagreb, Mesnička ul. 25. 

sBEEsmiEEmiiBimiisEEiEiesBBBiiiiiiiiiiflmsimmiGiiiiisiimiiBiiiii 


Najiteže pronaći početak bolesti. Glavno je kod 
svake bolesti početak, jer je svaka bolest u početku ozdravljiva. Ce- 
sto se događa, da čovjek dođe liječniku odmah, čim nešto osjeti, i 
ovaj mu konstatira, da je bolest već zastarila, a da on sam o njoj 
nije ništa ni znao. Podmukle su bolesti ! Radi toga najbolje je stalno 
paziti na zdravlje i zapriječiti širenje bolesti, dok se zapravo za nju 

i ne zna. To je jedino moguće redovitim pićem čuvene Radenske 
mineralne vode. Osobito ako se nelagodno osjećate ili ako liječnik 
ne može ništa pronaći, a Vi osjećate, da Vam nešto manjka, odmah 
počnite piti Radensku kiselicu. U proljeće popijte najmanje desetak 
boca za čišćenje krvi i unutrašnjosti. Ako kod Vas nema u prodaji 
čuvenih Radenskih voda, naručite direktno sa izvora. Pišite nam po 
uvjete dobave vode kao i po prospekte za kućno piće. Sve dobijete 
besplatno. Kupalište i lječilište Slatina Radenci, Slovenija. 


NJEGA LICA I PUTI 

Beznjegejest mladost rugoba trajna, 
Sa njegom jest mladost ljepota bajna 

Razlika u izgledu istog lica: 



Bez njege Prolazna njega Redovita njega 

Kroz stoljetna iskustva preporuČamo za njegu lica ono 
što je uistinu najbolje za njegu masnog lica, a to jest 

MANDULA CREMA ZA LICE 

koja čisti lice od nabora, bobuljica, prištića, lišaja 
i od sunčanih pjega. Cijena lončića Din 15*—. Novo- 
derma sapun Din 10‘—. Proizvodi i stavlja u promet 
stara g. 1599 osnov. KAPTOLSKA LJEKARNA SV. 
MARiJE, ljek. V.Bartulić, Zagreb, Dola? kraj Tržnice 

(Nastavak) 



Francuska sredovječna priča — lspripovjedila Marte Butts 


Slijedećeg utorka poslaše kralj Cvjetko i kra- 
ljica Liljanka u Francusku jednog pouzdanog 
glasnika. Nadaleko nije bilo takvog glasnika. Na 
putu nije gubio vrijeme pijančevajući i zabavlja- 
jući se. Kao nijedan drugi shvatio bi on ozbiljno 
povjerenu zadaću od svoga kralja gospodara i 
na taj način izvršio' bi i najteže naloge. 

Tako i ovog puta uzjaha crnog vranca i ravno 
prema Francuskoj, gdje je našao kralja Pipina 
u Turu na Loari, i pozdravivši ga uljudno preda 
mu pismo kralja Cvjetka. Skinuvši pečat kralj 
Pipin pročita pismo. U njemu je našao ono, Što 
su kralj i kraljica predlagali za njegova mlađeg 
sina. 

»Mi ćemo naskoro umrijeti,« pisali su oni. »Još 
nekoliko godina i naš će konac doći, a ne ćemo 
imati drugog baštinika do Bertice, za koju osje- 
ćamo toliko ljubavi.« 

Pročitavši kralj Pipin pismo bio je dirnut. Po- 
brinuo se za glasnika, da počine i da se okrijepi, 
a kasnije ga povede lažnoj kraljici, jer je i za 
nju imao pismo. Lažna kraljica se jako poveselila 
čuvši, da kralju Cvjetku nije ostao nijedan ba- 
štinik osim Berte. Ipak, kako je bila lukava, poče 
plakati, a i Margita je mnogo uzdisala. 

Sutradan se glasnik spremao na povratak. 
Oprosti se od lažne kraljice. Ona mu dade pismo 
voskom zapečaćeno. Pričinjala se žalosnom i za- 
plakanom. 

Iza toga otiđe glasnik u sjajnu sobu kralju Pi- 
pinu, koji mu reče: 

»Prijatelju, ti ćeš se vratiti u svoju zemlju. Po- 
zdravi s moje strane kralja Cvjetka i kraljicu Lji- 
ljanku. Tako mi imena, žao mi je, što su tako’ 
osamljeni bez nasljednika, i htio bi ih utješiti, ali 
što se mog sina Hedra tiče, to nije moguće, jer 
bi njegova majka postala nesretna onoga dana, 
kad bi on otišao. Uzaludno je, da se već o tome 
govori, jer je stvar tako zaključena.« 

Glasnik shvati, da je posao obavljen i da ga 
je uzaludno kralj Cvjetko slao u Francusku. Ža- 
lostan se oprostio i jureći pohitio svojoj domo- 
vini. 

Vrativši se natrag ispriča kralju: 

»Veličanstvo, od djece kralja Pipina ne će 
tvoje kraljevstvo nikada biti branjeno, zato treba 
izabrati drugo koljeno.« 

Čuvši kralj te riječi ražalosti se on, kralj : ca 
Liljanka i cijeli narod. 

NA PASIJSKE IGRE U OBERAMMERGAU 

sa izletima po divnim krajevima 
Bavarske i Austrije vodi 
putovanje u srpnju i kolovozu 

JERONIMSKI PUTNIČKI ODBOR 


PUTOVANJE KRALJICE LILJANKE. 

Jedne noći usni kraljica Liljanka vrlo žalostan 
san. Sanjala je, da joj je neki medvjed pojeo 
desnu ruku i desnu nogu, a neki orao da joj je 
sjeo na lice. Prestrašena snom probudi se i pri- 
povijedi kralju Cvjetku sve, što je usnula: 

»Dragi moj, molim te, dozvoli mi, da još ovog 
Uskrsa otiđem u Francusku. Jer ako ja ne bu- 
dem mogla vidjeti svoje kćeri Berte, koju toliko 
ljubim, moje će srce puknuti od žalosti.« 

»Draga, kako bismo mi mogli biti toliko dugo 
rastavljeni?« upita kralj. 

»Dragi moj, osam godina je prošlo, a ja nisam 
vidjela svoju kćer!« 

Kralju se ipak ražalilo i poslije dugog prego- 
varanja pristane, da kraljica ode u Francusku, 
ali pod uvjetom, da sobom natrag dovede Hedra 
ili Renfra. Ona na to prista i obeća, da će nasto- 
jati oko toga što više bude mogla. 

Kraljica pođe na put sa stotinu dobrih vite- 
zova. Kralj je naime htio da u Francuskoj vide, 
kako je on moćan. On ju je pratio dan i po hoda, 
zatim je zagrlio, preporučio Bogu i povratio se 
natrag u svoj grad . . . 

Prešavši mnoge zemlje, velike šume i mnoga 
jezera i rijeke napokon stiže kraljica Liljanka u 
Francusku. Očekivala je, da će biti lijepo pri- 
mljena, ali posvuda na njenom putu, gdjegod bi 
doznali, da je ona mati njihove kraljice, bila je 
od naroda proklinjana. 

»Neka umre ona, koja je dala na svijet kra- 
ljicu, koja nas svih bije i zlostavlja!« vikali su sa 
svih strana. 

Kraljica Liljanka dozna na taj dučin, koliko 
je njezina kći bila omražena u cijeloj Francu- 
skoj. Vrlo se začudi i prestraši. Da je njezina 
Berta toliko zla? Berta okrutna, nepravedna i 
nepoštena? Pa to su same laži i ona zna, da je to 
posve nemoguće. Izvidit će ona tu stvar i vratiti 
svakome, što je njezina kći dužna, i bacit će sve 
krivo stečeno . . . 

Sa svih su strana neprestano' dolazili ljudi, 
koji su se žalili na. Bertu: jednome je ona odu- 
zela novac, drugom konja. Srdžba kraljice Lji- 
ljanke rasla je svakog časa. Stala je proklinjati 
sve stvari i sve zlato svoje kćeri. 

Konačno se ipak približila Parizu. Bila je obu- 
čena u skupocjeni crveni grirniz, ali; je u svojoj 
duši bila tužna. 

»Ah, gospode Bože, odakle to, da je moje di- 
jete, koje je bilo tako umiljato, najednom po- 
stalo tako omraženo svima? Kad je od mene oti- 
šla, bila je prava dobrota. Kako' je mogla svoju 
čistu dušu tako gadno okaljati!« (Nastavit će se.) 

^kafo $ales — 

Siromašni kućevlasnik. »Kako, Vi 
imate dvanaest svojih kuća, a ipak 
sami tražite stan pod najam?« 

»Pa da... svi su mi moji stanovi 
odviše skupi!« 

U restauraciji. G os t: »Biftek je bio 
posve malen i veoma loš.« 

Konobar: »Kad je bio loš, onda 
budite zadovoljni, da nije bio ujedno 
i velik.« 

Ne vjeruje! Prva: »Da li je istina, 
da se sada već prave i nevidljive ča- 
rape?« 

Druga: »Ja ne vjetujem, dok to 
ne vidim.« 

Moderna sluškinja. Milostiva: 
»Čekajte, Rez'ka, napisat ću vam još 
svjedodžbu, da ste kod nas bili.« 

Rez i ka: »Nemojte se truditi, mi- 
lostiva. Nije mi stalo do toga da se 
zna, da sam služila i kod vas.« 

Nešto iz tehnike. »Koja je najveća 
vodena snaga na svijetu? 

»Ženske suze.« 

Sjajan dokaz. Branitelj: »Go- 
spodo suci! Samo dva svjedoka su se 
javila, koji tvrde, da su v djeli, kako 
je optuženi usmrtio svoju ženu. Ali 
pom-slite samo, gospodo, koliko mili- 
juna ljudi ima, koji to nisu vidjeli!« 

Suvišno. »Žel'i li gospodin sobu sa 
kupa-onom?« 

»Hvala! Za nekoliko .dana ja ionako 
već putujem -dalje!...« 

Moderno. »Tata, molit ću novaca.« 

»Zašto?« 

»Za namještaj.« 

»A čemu ti namještaj?« 

»Pa ja se -udaj em.« 

»Kako to? Ta ja ni ne znam, da si 
zaručena.« 

»Ali, tata, zar ti nikada ne čitaš no- 
vine?! . . .« 

Čudovište. Ona: »Vidjela sam ne- 
što osobita: Naprijed zmija-, odostraga 
krokod‘1.« 

On: »Je li to moguće? Zar si bila 
u akvariumu?« 

Ona: »Ne, to je bilo u trgovini ci- 
pela.« 

Kolonjska voda. »Obećao sam su- 
pruzi, da ću joj s putovanja donijeti iz 
Pariza bocu originalne »Eau de Co- 
logne«, ali nikako ne znam, kako se to 
kaže francuski...?« 


Laskavac. On: »Što ne velite? Vi — 
pa da ne znate kuhati!« 

Ona: »Uistinu ne znam.« 

On: »Gle! A čovjek bi rekao, da 
ste vi rođena kuharica.« 

To je posve nešto drugo. Majka 
(svojoj kćeri, koja treba da se uda): 
»Ali, ludice! Nije to ništa tako stra- 
šna: udati se. Vid-’š! I ja sam se udala, 
kad sam bila mlada djevojka.« 

Kćerka: »O to je posve nešto 
drugo! Ti si pošla za mog oca, a ja 
uzimljem posve strana čovjeka!« 

Suvremeni razgovor. A.: »A što vi, 
gospodine, mislite o neobičnom slu- 
čaju Staviskoga?« 

B.: »Ja sada uopće ništa ne mislim, 
pošto se nalazim na odsustvu.« 

Prijetnja. »Tata, ja ne bih htio biti 
trgovac, radije ću biti glazbenik.« 

»Što se mene tiče, možeš. Ali jedno 
ti velim. Pod mojim prozorom da mi 
nisi svirao.« 


NAGRAĐENI REVNI PRETPLATNICI 

U 51. broju »Obitelji« 1933. obećali 
smo, da će -među revne pretplatnike 
osim knjiga, koje je svaki dobio, biti 
podijeljene posebne nagrade, koje evo 
ovdje Snosimo: 

1. 50 k n j i g a je dobio Juraj Mirko- 
vić. 2. Kutiju s toaletnim pri- 
borom llvka Peričić. 3. Umjet n i- 
ičiku sliku T. Wenzelides. 4. 20 
knjiga M. Kalauz. 5. Umjetni- 
čku sliku Z. Hudetz. 6. 10. k n j i- 
g a K. Puratić. 7. 5. k n j i g a P. Gan- 
za. 8. Stolni, sat M. Mand-ić. 9. 
Umjetničku sliku J. Va.nča$ 
10. 2 knjige A. Maričić. 


Besplatan pogreb 


možete dobiti, ako se začlanite u 
„Posmrtnu Zadrugu Sv. Josipa" uz 
neznatan mjesečni doprinos. Mislite 
za vremena na posljednje stvari. 

Posmrtna Zadruga Sv. Josipa 
Nikolićeva 5, 1. Zagreb, Telef. 84-44 


va#L /jopurio-? 

1. Po čijoj je glavi hrvatski slikar 
Celestin Medović naslikao glavu opata 
od Vrane na slici »Sabor kralja Tomi- 
slava«? 

2. Tko je naslikan u liku papinskog 
poslanika na slici slikara Celestina 
Medovića »Sabor Kralja Tomislava«? 

3. Koliko je stanovnika imala To- 
mislavova Hrvatska? 

4. Kada su evropske države uvele 
metrički sustav mjera? 

5. Koje je mongolsko pleme u XIII. 
stoljeću bilo strah i trepet i Azije i 
Evrope? 

6. Kako se dijeli mongolski narod? 

7. Odakle je bio izumitelj telefona? 

ODGOVORI IZ PROŠLOG BROJA 

1. Hrvatski književnik Juraj Križa- 
nić za naslov jednoj svojoj knjizi na- 
pisao je ovaj naslov: »Gramatično 
iskazanie ob ruskom jaziku, popa Jur. 
ka. Križanišća, prezvanjem Šerblja- 
nina, meždu Kupoju i Vunoju r’-kami 
vo ujezdeh Bihšća grada cukol Du- 
bovca, Ozlja i Ribnika ostrogov.« Ti- 
me je htio da se Rusima prikaže kao 
bjegunac od Turaka, pa zato piše, da 
je iz Bihaća. Inače je rodom iz O-brha 
kraj Ozlja. 

2. Juraj je Križa, nić na svom dru- 
gom putu u Rusiju dosp'o u Ukrajinu 
(1658.— 1659.) te savjetuje Ukrajin- 
cima, da se priključe Rusiji, a ova da 
im dade neke sloboštine. 

3. Čirka-si su za hrvatskog književ- 
nika Jurja Križa-nića Ukrajinci. Tako 
ih nazivlje u svojoj knjizi »Besz-ida ob 
Czirkazom.« 

4. Rijeka je Sava duga 940 km. 

5. »Graf se Zeppe.lin« na svom putu 
oko svijeta kolovoza 1929. zaustavljao 
na ovim mjestima: New York, Frie- 
drichshafen u Njemačkoj, Tokio, Los 
Angeles, Friedrichshafen. 

6. Prvi je ogromni aeroplan njema- 
mačk : »DO X.« (Dornier deseti). Dor- 
nier je ime njemačke tvornice, što je 
sagradila ova.j veliki hidroplan. 

7. Talijanski je motorni brod »Rex« 
u g. 1933. prebrodio Atlantski ocean 
od Gibraltara do New York-a za 4 
dana, 13 sati i 50 časa. T‘m je uspio 
potuć* sve dotadašnje brzine preko 
oceana ii dobavio se plave vrpce. 



[1 O B P I [ A N KAO POKORNIK 



U crkvi na čistu srijedu 
Dobrijan je bio 
i pepelom glavu svoju 
Posuti je htio. 


© 



Ali šta će križić mali 
Sred njegova čela 
Spram velikih grijeha i srca 
Skrušena, i vrela? 



Pa se spusti na koljena 
Ova-j grešnik kleti 
I pepelom cijelog sebe 
Hoće da posvetL 



Na vrh glave prosuo je 
Sad pepela dosta, 

To će značiti početak 
Pokore i posta . . . 

RJEŠENJE NOVOGODIŠNJE NATJEČAJNE ZAGONETKE 


Neumorno nastojanje ogromnog 
broja čitatelja »Obitelji« nagrađeno je 
uspjehom: veliki broj natjecatelja je 
točno pogodio, koje oči kome pripa- 
daju, i to da su PRVE OČI MALOGA 
BRANKA, koji je fotografije izrezao, 
DRUGE SU STARIJEG BRATA, TRE- 
ĆE OČEVE, a ČETVRTE MAJČINE. 
Gore donosimo čitave fotografije sve 
četvorice, koje su se kopije slučajno 


poslije tog nezgodnog slučaja još na- 
šle u maminom ormaru. 

Među velikim brojem natjecatelja 
ždrijeb je usrećio nagradama slije- 
deće: 1. PEDESET ROMANA dobile 
su č. ss. Dragocjene Krvi u Bihaću; 
2. DESET ROMANA, Ivka Maroević, 
3—4. PO PET ROMANA M. Vince- 
ljak i M. Stipetić. PO JEDAN RO- 
MAN su dobili ovi: M. Fintić, I. Ru- 


stić, A. Kilijan, M. Pečenjak, A. Kon- 
dela, A. Cerovski, Don D. Pušić, A. 
Miloš, A. Duda, A. Vučić, Z. Šipek, 
Lj. Židovec, V. Peroš, s. M. Kr. Vrbe- 
tić, D. Gilg, M. Sahl, Z. Crnčić, M. 
Sergo, L. Lončarić, Đ. Knežević, K. 
Grospić, M. Pisac, M. Paić, M. Daso- 
vić, C. Vidaković, Z. Sever, P. Ganza, 
Dr F. Duh, A. Tomić i B. E. Cividini. 





Zastupstvo »JUGEFA* k d.. Zagreb. Gajev« 32. Oglas registr pod S. Br. 437 od 10. I. 1934. 


ISPADANJE 
KOSE 

bolesti kose, tje- 
mena, prhuti, svrbež 
itd. nestaiu sigurno 
i brzo. Kosa opet 
poraste, korjen kose 
ojača upotrebom 

BILJEVNE 
ISCRPINE 
KOPRIVA 

Cijena 1 bočici 
Din 20* — Proizvađa 

i stavlja u promet stara, god. 1599. osno- 
vana KAPTOLSKA LJEKARNA SV. 
MARIJE, Zagreb, Dolac kraj Tržnice, 
ljekarnik Vlatko Bartulić 


Ilustrovani tjednik m Obitelj * izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 

Rukopisi se ne vraćaju. , Obitelj * izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik Obitelji m 
Zagreb, Trenkova 1. Adresa uredništva i uprave .Obitelji*: Zagreb, Trg Kralja Tomislava 21. Telefon 54-17. Ček. rat. pošt.šted . br 33 536 
. Obitelj * se tiska u Tiskari Narodnih Novina u Zagrebu. Za tiskaru odgovara V. Kirin, Zagreb, Q eželićeva ul. 2. 


Proljetno puštanje lcrvi. O pro- 
ljetnom p* š.anju k vi siužbt na m. dicina jako 
malo zna, u Francuskoj mnogi preporučuju, 
đ »k su u Njemačkoj jako skeptični, je kažu, 
da je to umi i janje ljudi, da se bolje osjećaju. 
Kod Radenskih mineralnih voda to ic •» išljenje 
isključeno. Več oblije nekoliko dana redo- 
vitoga pićri Radenske vode čoviek vidi pro^ 
mienu na mokraći i na njezinoj količini, te to 
čišćenje tijela osieća na cijelom organizmu. 
Mnoga skrivena bolest zna se sa proljetnim 
suncem pojaviti i pojačati, radi toga ne bi 
smielo biti čo jeka da sada ne popije naj- 
manje desetak boca čuvene Radenske kiselice 
za ćišćen'e krvi i unutrašnjosti, te suzbijanje 
mnoge skrivene bolesti. 


Šport je zdrav, ali i najmanja neopreznost kod 
istoga može Vam donijeti neugodnu prehladu. 
Mislite stoga uvijek već kod prvog znaka pre- 
hlade na ASPIRIN tablete kao i na Bayer-ov 
križ (0«), koji Vam jamči 
njihovu nepatvorenost. 


KREVETI željezni, mjedeni i osta- 
lo čelično pokućtvo nabavit ćete 
najsolidnije i najjeftinije kod proiz- 
vađa ča : 

FILIP BAUM« ZAGREB 

Tel. 83-60 I.Dežmanal (Prolaz Tušiianac) 


Ilica 128 


ILICA m 


u vlastitoj luu 

Ilica t?8 ■teUp rx me* us 










SLIKA BIJEDE U AMERIČKIM VELIKIM GRADOVIMA 
Dva djeteta pronađena u jednoj podzemnoj škulji sa psom u gradu 
Meksiku 


KOZINA, GLADNO LICE U FILMU „PSOGLAVCI" 
iz doba čeških seljačkih buna u 17. stoljeću 


Desno : 

GOLEMA FARMA ZA 50 000 REPTILI JA 
U Hempsteadu u Americi uređena je ogromna farma za reptilije 
sa staklenim kućama, loženjem i drugim najmodernijim uređajem 


Slika na omotu: Kroz bosansku šumu. — Slika iz romana „Petnaest tornjeva “ 

naslikao Ga brije! Jurkić 


BOLJŠEVIČKI KOMESAR ZA VANJSKE POSLOVE 
LITVINOV NA PREKOOCEANSKOM PAROBRODU „CONTE 
Dl SAVOIA* ZA VRIJEME VOŽNJE IZ AMERIKE U ITALIJU 









